text:
sam.
16
oct.
2010
1. Amasomo y’iki cyumweru aragaruka ku isengesho, akatwereka uko tugomba kwitwara mu bwiyoroshye no mu bwicishe bugufi, tureka ugushaka kw’Imana kugakorerwa muri twe.
Mu isomo rya mbere, Mwene Siraki aratwibutsa ko Imana irebera buri wese. Ntiyirengagiza umukene n’imfunyi. Uhoraho kandi si igipfamatwi kitumva isengesho ryacu kuko isengesho ry’uwicisha bugufi ricengera mu bicu kugeza ubwo rigera mu ijuru. Gusenga rero si ukurangiza umuhango, si ukwikiza Imana cyangwa se kuyibipa, gusenga ni ukumenya uko tureshya imbere y’Imana,no kureka akaba ariyo yonyine idukuza.
2. Gusenga ni uguharanira kurwana urugamba rwiza, tukarurwana inkundura, ukwemera tukagukomeraho nk’uko Pawulo abitubwira. Kurwana inkundura nta kindi, ni ukwirinda kuba ingaruzwamuheto z’isi n’ibyayo, ni ukwirinda kurandatwa kandi muri Yezu tugomba kugenda twemye. Kurwana intambara nk’iya Pawulo, ni ukureka ineza ikomoka kuri Kristu ikatwigarurira maze uwo duhuye akadusomamo uwo Nyagasani we ubwe aba hafi, kandi atera imbaraga kugira ngo abashe kwamamaza ubutumwa bwe ashize amanga.
3. Kwamamaza ubwo butumwa kandi bijyanye n’umutima uca bugufi. Ntakwigira igihangange n’igitangaza imbere y’Imana n’imbere y’abantu: Mana, ndagushimira ko ntameze nk’abandi bantu b’ibisambo, b’abahemu, b’abasambanyi, mbese nk’uriya musoresha! Nsiba kurya kabiri mu cyumweru, ngatanga kimwe cya cumi cy’urwunguko rwanjye rwose.
Gusenga si ukwitaka kuko Nyagasani atuzi kurusha uko twiyizi. Gusenga si ukureba ibyo undi akora, gusenga si ukwibwira ko bose bagomba kugufataho urugero, no kukubonamo igitangaza. Gusenga ni ugutega amatwi Nyagasani mubyo dukora byose, mu mirimo yacu ya buri munsi. Gusenga ni ukwibuka ko twese tubeshejweho n’impuhwe z’Imana. Yezu ntandeba kubera ko ndi igihangange, kubera ko ndi umuziranenge. Yezu anyitaho kandi amba bugufi kuko yuje impuhwe n’ineza, kuko ankunda. Gusenga ni ugukunda, gusenga ni ukwakira Yezu utubwira ati icyo nshaka ni ukwicisha bugufi, ni ukutiremereza no kutigira muremure wiyita Rudasumbwa.
Tujye twibuka ko Yezu atuzi wese, tureke abe ari We utwereka uko tugomba guhinguka imbere ye tumeze, aho guhingukana imbere ye kwiyemera no kwikuza. Tujye twibuka kwikomanga kugatuza tugira tuti: “Mana yanjye, mbabarira jyewe w’umunyabyaha”.


c: text/html

text:
Ikibazo gihangayikishije abantu benshi mu mirimo yabo ni uguhangayika n’ubwoba ku kazi bakora: guhangayikira kurushanwa, guhangayikira umusaruro w’ibyo bakora, guhangayikira umubano wabo n’abakoresha ndetse n’abakozi bakorana byose bishobora kugira ingaruka ku kazi. Usanga benshi bahangayitse ku munsi wa mbere w’icyumweru kuko baba bagiye gutangira akazi kajyanye n’icyo cyumweru. Nubwo byinshi byanditswe ku guhangayika no kugirira ubwoba akazi dukora, impamvu nyamukuru ... Read More »
AMAKURU YO MU RWANDA
Ese birashoboka ko Imana y’urukundo yarimbura abantu yiremeye?
Abantu bamwe bavuga ko Imana igira urukundo n’impuhwe byinshi cyane ku buryo itarimburira ibiremwa yiremeye ikuzimu. Akenshi usanga bamwe muri aba babiterwa n’amarangamutima, no kumva ko Imana nziza idakwiriye gukora ibintu nk’ibyo bisa nk’aho ari ubugome bukabije. Umugabo umwe witwa Rob Bell wanditse igitabo “Love Wins”, ni umwe mubahagaze ku rukundo rw’Imana ko ruganza byose, bityo ko Imana idashobora kurimbura ibiremwa yiremeye, ... Read More »
SOBANUKIRWA : Impamvu udafite uburenganzira bwo kuvuga ko Imana itabaho
Abantu benshi batemera Imana bakunda kuvuga ko Imana itabaho kuko batarayibona nk’uko babona izuba, cyangwa umuntu, cyangwa ikindi kintu icyo aricyo cyose amaso ku maso. Nyamara birengagije ko nk’abantu dufite ubumenyi buke ku biriho, n’umuntu uzi ibintu byinshi kurusha abandi ku byo tubasha kubonesha amaso mu isi nta nubwo azi agatonyanga k’inyanja ku mahame yose ari ku isi.Urugero; ntazi ko ... Read More »
Musenyeri Mbonyintege yatangaje uko umubano we na Padiri Ubald uhagaze nyuma y’ibyabavuzweho
Mu minsi ishize humvikanye amakuru yuko Padiri Ubald yaba yarabujijwe kujya akora ibiterane by’amasengesho muri Diyoseze ya Kabgayi ariko Musenyeri Smaragde Mbonyintege uyiyobora akabihakana. Ubu noneho yahamije ko umubano wabo ari ntamakemwa kandi ko nyuma y’ibyavuzwe bitarimo ukuri ngo igihe azashaka kuza kuhakorera amasengesho yazaza nta nkomyi. Padiri Ubald Rugirangoga ukunzwe n’abayoboke ba Kiliziya Gatolika ndetse n’ab’ayandi madini kubera ibikorwa ... Read More »
Pasiteri Ezra Mpyisi yavuze umuti agiye kuvugutira amadini yise aya Satani
Pasiteri Ezra Mpyisi usengera mu idini y’Abadivantisiti b’umunsi wa karindwi yavuze ko yabonye igisubizo y’amadini ayobya abantu ndetse n’abanyamakuru avuga ko bamubeshyera bagatangaza ibyo bashaka ntibavuge ibintu uko yabisobanuye Hashize iminsi itari mike hagaragara inkuru mu mu binyamakuru bitandukanye zivuga ko Pasiteri Ezra Mpyisi yavuze ko amadini yose ari aya Satani harimo n’iryo asengeramo ry’Abadivantisiti b’umunsi wa karindwi. Pasiteri Mpyisi avuga ... Read More »
Praise Again Rwanda Ministries bagarukanye umugoroba wo kuramya no guhimbaza uhebuje
Nk’uko bisanze buri wa gatanu wa nyuma w’ukwezi,Praise Again Rwanda Ministries ibategurira umugoroba wo kuramya no guhimbaza Imana mu rwego rwo kongera gufata umwanya nk’uwo nyuma y’ukwezi kuba gushize abantu bari mu bintu byinshi bitandukanye.Ibi ni mu gihe Imana idusaba guhora tuyiramya tunayihimbaza. Mu kiganiro yagiranye na Ibyishimo.com, umuyobozi wa Praise Again Rwanda Ministries, Nyirigira Bosco yatangaje ko uretse kuramya ... Read More »
Wakora iki mu gihe amafaranga yawe agushiranye ugakena?
Kenshi usanga abantu bari bafite ubutunzi bwinshi cyane cyane amafaranga,batihanganira guhomba ngo bakene.Bamwe muri bo bashobora no gufata imyanzuro ikomeye nko kwiyahura kuko batekereza ubuzima butarimo amafaranga ntibabushyikire. Nyamara hariho ibyiringiro muri Yesu nk’uko ijambo ry’Imana ribivuga.Ntukwiye kumva ko birangiye ahubwo niwo mwanya mwiza wo kwibuka ko n’ibyo warutunze wabihawe n’Imana Kandi ikigukunda yiteguye no kukugirira neza ibihe byose.Reba Yeremiya ... Read More »
Umuhanzi MD yashyize hanze amashusho y’indirimbo nshya yise ‘ Yesu ni umwami ‘ — YIREBE HANO
Umuhanzi nyarwanda witwa Mugema Dieudonne wamenyekanye ku izina rya MD usengera mu itorero ryitwa Assemblies of God Masaka riyobowe n’umushumba ZANINKA Seraphine , yashyize hanze amashusho y’indirimbo aherutse gusohora yitwa “Yesu ni Umwami.” “Yesu ni umwami” ni indirimbo MD yakoreye mu “Urugero films” avuga ko igamije kugaragaza ko YESU ari we mwami wenyine, nta wundi wo guhimbaza no kuramya keretse ... Read More »
Abajya gusengera ku musozi wa Kanyarira basubijwe.
Abantu batandukanye bajya gusengera ku musozi wa Kanyarira batangaza ko banejejejwe no kuba barubakiwe ikiraro kibafasha kugera kuri uwo musozi. Uwo musozi uherereye mu Karere ka Ruhango. Mbere yo kuwugeraho ubanza kwambuka umugenzi witwa Nyakogo uwutandukanya n’undi musozi witwa Kizabonwa wo mu Karere ka Muhanga. Nta kiraro cyabaga kuri uwo mugezi kuko icyari gisanzweho cyatwawe n’amazi. Ibyo byatumaga bamwe mu ... Read More »
Pasiteri Rick Warren yagaragaje uko Ibyo kurya bifitanye isano ya hafi n’ubuzima bw’Umwuka
Pasiteri Rick Warren mu kigisho yashyize hanze ku wa 20 Nzeri 2016 kiri mu buryo bw’amashusho yagaragaje uko ubuzima bw’umuntu bukwiye kwitabwaho kugira ngo Imana ikoreshe abantu iby’ubutwari Yavuze ko kureka Imana ikaba ariyo ikugenga kandi ukita ku mubiri wawe biri mu ntwaro za mbere zo kugira ngo Imana igukoreshe. Yifashishije umurongo wa Bibiliya uri mu rwandiko rwa mbere Pawulo ... Read More »

robotstxt: allowed

filter: keep


text:
Hari ibintu bitandukanye umukozi aba ashaka k’umukoresha bishobora gutuma akora akazi neza. Reka tubagezeho bimwe muri ibyo bintu :
1.Guhemberwa igihe, no kuzamurirwa umushahara
Kimwe n’undi mukozi uwariwe wese, umukozi wo mu rugo aba ashaka guhemberwa igihe mwumvikanye.
Mu gihe umukozi akoze neza ndetse ukabyishimira umukozi aba akwiye kubihemberwa kandi ibi byakorwa mu buryo bwinshi (kongeza umushahara bishobotse bitashoboka ukamuha agahimbamusyi”prime”, kumuha impano zitandukanye, n’ibindi), akabona nawe ko wabonye ko yakoze neza cyangwa se ko wishimiye ibyo yakoze kandi bimutera ingabo mu bitugu akarushaho kongera imbaraga mu byo akora.
2. Abakozi bakunda kandi bakenera icyubahiro
Buri mukozi wese akunda kandi akenera icyubahiro. Akenshi usanga abakozi bo mu rugo binubira uburyo abakoresha babo batubaha ubuzima bwabo bwite n’ubwo hanze y’akazi muri rusange. Urugero : Gusanga umukozi hanze ugatangira kumutonganyiriza hagati ya bagenzi be, n’ibindi nk’ibyo bikomeretsa cyangwa se bikoza isoni imbere ya bagenzi be.
3. Guha agaciro akazi bakora
Abakozi benshi bakorana umurava ndetse n’umuhate mu kazi kabo ni ngombwa ko bagaragarizwa ko ibyo bakora bifite agaciro. Hari byinshi abakoresha beza bakorera abakozi babo mu rwego rwo guha azi agaciro nko gukora inama hamwe mukavuga uko akazi kameze muri rusanenge, kubagisha inama mu bintu bimwe na bimwe bakora, kumenya niba ntaho babangamiwe, kumuteguza kare niba uzagira abashyitsi mukagira akazi kenshi , n’ibindi. Ibi byose bigaragariza umukozi ko akazi akora gahabwa agaciro bityo akarushaho kugakunda ndetse no gukunda umukoresha we
4. Abakozi ntibakunda kugenzurwa bidasanzwe
Buri muntu mu kazi aba akeneye ko umukoresha amwizera ariko usanga abakoresha bagenzura cyane abakozi babo ndetse kenshi ugasanga hari umukoresha ureba ubutumwa muri telephone ye, umushyiraho undi umugenzura, ibyo si byo kuko niba wamuhaye akazi wamwizeye singombwa kumushyiraho abamucunga, baguha raporo kuko cyane cyane usanga nta kizima kivugwa ahubwo ari ibibateranya gusa. Ibi ariko nibikuraho ko ugomba gukurikirana ibyo akora n’aho akorera.
5. Kugira umwanya w’ikiruhuko
Abakozi baba bakeneye kugira umunsi baruhukaho. Ndetse hari n’abo usanga bavuga ko ari abadivantiste kugirango bajye bagira akaruhuko. Ni byiza ko rero rimwe mu cyumweru umukozi agira umunsi aruhuka, agakora gahunda ze. By’umwihariko abarera abana hari igihe ababakoresha babajyana aho bagiye n’abana bakabyita ko n’umukozi yaruhutse ariko si byo kuko iyo wamujyananye n’umwana akomeza kureba umwana (ari mu kazi) kandi ntago aba ari muri gahunda ze cyangwa z’incuti ze. Ni byiza kandi no kumuha uruhushya byibira rimwe mu mezi atatu akajya gusura iwabo.
Ibintu 5 by’ingenzi umukozi wo mu rugo akenera k’umukoresha
Hari ibintu bitandukanye umukozi aba ashaka k’umukoresha bishobora gutuma akora akazi neza. Reka tubagezeho bimwe muri ibyo bintu :
Labels: umuryango


text:
Urwenya-Ibya Rwakagororo
Ibya Rwakagororo
Rwakagororo yahuye n’umugenzi wigendera maze agira atya amucinya urushyi. Ngo asange yamwibeshyeho (yari amwitiranyije n’umuntu wari waramwambuye) niko kumusaba imbabazi, undi nawe ntiyabyemera ajya kumuregera abunzi. Rwakagororo acibwa amande y’igihumbi. Uko yagatanze inoti y’ibihumbi bibiri, ayo kugarura arabura, ni uko acunga wa mugenzi ku jisho, aritunatuna maze amwasa urushyi rwa kabiri ati : “ntibikuvune ugarura, n’ayo asigaye yahamane ! kuko ndumva ngo buri rushyi ni igihumbi”
Shyiraho Igitekerezo!
Subscribe to: Post Comments (Atom)


text:
Rwamagana: Abarokotse jenoside barashima Inkotanyi zabarokoye
Itariki ya 20 Mata 1994 ngo ni itariki itazibagirana ku barokotse jenoside yakorewe Abatutsi bo mu karere ka Rwamagana, kuko uwo munsi ari bwo Ingabo zahoze ari iza FPR Inkotanyi zasesekaraga muri aka karere More...
Nyamasheke: Abayobozi basabwe kujya mu mahugurwa y’imiyoborere
Mu gihe ukwezi kwahariwe imiyoborere mu Rwanda hose kuzasozwa ku itariki ya 24 Ukwakira 2014, umuyobozi w’akarere ka Nyamasheke avuga ko hakiri intambwe ndende kugira ngo ibibazo by’abaturage bibashe More...
Shyira: Umusaza Mujyarugamba yabayeho ku ngoma ya Musinga ariko nta yindi arabona yita ku baturage neza nka Leta y’ubumwe
Kuva ku ngoma ya Musinga ariho, umusaza Mujyarugamba Filipo wavutse mu mwaka w’1936, wo mu murenge wa Shyira mu karere ka Nyabihu,avuga ko yabonye ingoma nyinshi,ariko nta ngoma yigeze yita ku baturage More...
Gicumbi – Mu kwezi kwahariwe imiyoberere myiza abaturage bahawe umwanya wo gukemurirwa ibibazo
Akarere ka Gicumbi kamurikiye abaturage bako ibibakorerwa mu rwego rwo kubegereza ubuyozi no kubafasha kugira uruhare mu bibakorerwa kugirango akarere karusheho gutera imbere ndetse bahabwe n’umwanya wo gukemurirwa More...
Gisagara: Imiyoborere myiza ni urugendo rugikomeza
Abatuye akarere ka Gisagara baratangaza ko imiyoborere myiza bayibona muri gahunda zinyuranye zibagenewe bagezwaho n’ubuyobozi ariko kandi bakavuga ko hakirimo urugendo kuko hari n’ibyo bifuza kugeraho More...
Denmark readies to extradite genocide suspect Mbarushima
Court proceedings in Mbarushimana case The Danish Supreme court has finally announced concrete plans of extraditing genocide suspect, Emmanuel Mbarushimana, who has been expected in Rwanda since last year. This More...
KARONGI: Mu murenge wa Gishyita baremeza ko imiyoberere myiza yashinze imizi
Ibiganiro ku miyoborere myiza n’umutekano biritabirwa ku buryo bushimishije Abatuye umurenge wa Gishyita mu karere Karongi baremeza ko imiyoborere myiza yashinze imizi kandi bakishimira ko n’ubuyobozi More...
U Rwanda nta ruhare rufite mu bibazo bya Kongo-Kinshasa-Louise Mushikiwabo
Minisitiri w’Ububanyi n’Amahanga n’Ubutwererane mu Rwanda, Louise Mushikiwabo yatangaje ko u Rwanda nta ruhare rufite mu bibazo bya Kongo kuko ibivugwa ku Rwanda nta shingiro bifite. Minisitiri More...
Ruhango: inteko y’abaturage ifasha ubutabera guhosha amakimbirane
Ubuyobozi bw’umurenge wa Byimana mu karere ka Ruhango, buravuga ko inteka y’abaturage imaze gutanga umusaruro ushimishije mu gukemura amakimbirane abera mu ngo. Abaturage bari mu nteko y’abaturage Inteko More...
Ngororero: Inkiko gacaca zageze ku ntego yazo
Ku itariki 17 mu karere ka Ngororero habaye umuhango wo gusoza imirimo y’inkiko gacaca. Uwo muhango wabereye mu murenge wa kavumu witabiriwe n’abaturage b’ingeri zitandukanye waranzwe n’igikorwa More...


text:
Wari uziko uri umushinga w’Imana?
‘’Uwiteka wakuremye akagukuza uhereye ukiri mu nda, kandi ari we uzajya agufasha aravuga ati “Witinya Yakobo mugaragu wanjye, Yeshuruni natoranije.’’ Yesaya 44:2
Ukurikije aya magambo Imana yabwiye Yakobo, uhita ubona ko utari uw’impanuka mu maso yayo. Imana yakuzanye ku isi, niyo muremyi wawe, uri mu bwihisho bwayo na mbere yo kuvuka.
Ntabwo kuvuka kwawe ari ikosa, mbere cyangwa nyuma y’igihe. Ababyeyi bawe bashobora kutagutegurira kuko batari banazi ko ari wowe uzavukamo, ariko Imana yari ibizi yo yaraguteguriye. Ntabwo yatunguwe no kuvuka kwawe, mu by’ukuri waje yari igutegereje, kuko yari igufite mu bitekerezo byayo.
Wowe ubwawe uri umushinga w’Imana, ntabwo uri uw’umuntu runaka. Imana niyo nyirawo, ni nayo mpamvu ukwiye kubizirikana mu buzima bwawe bwose.
Mbere yo kuba urusoro mu nda y’ababyeyi bawe, wabanje kuba kera mu bitekerezo by’Imana. Ntabwo rero waje gutyo gusa, ahubwo uriho kuko Imana , umuremyi wawe yakuremye.
Ibintu byose birimo umubiri wawe, ibyo uzaba ushoboye, ibizakuranga, Imana yabiteguye kera ntawe ubizi. Bibiliya iravuga ngo igikanka cyanjye Imana ntiyagihishwe, ubwo naremerwaga mu rwihisho, ubwo naremesherezwaga ubwenge mu byo hasi y’isi. Nkiri urusoro amaso yawe yarandebaga, mu gitabo cyawe handitswemo iminsi yanjye yose, yategetswe itarabaho n’umwe. Zaburi 139:15-16
Imana yakuremye yabitekerejeho, iteganya n’iminsi yawe yo kubaho, aho uzavukira kugira ngo ubashe gusohoza imigambi yayo yose.
Ntiwavutse ku mpanuka, Imana yakuzanye ku isi ku bw’impamvu, ubuzima bwawe bufite igisobanuro gikomeye mu maso y’Imana, ntukinubire uko umeze, unyurwwe nabyo, usabe Imana iguhishurire umugambi wayo ku buzima bwawe hano ku isi, kandi wifuza kuwubamo no gusohoza icyo yagambiriye itarakurema, kuko uri umushinga wayo.


text:
Gushaka abagore benshi, cyangwa guharika mu yandi magambo, byari byarabaye akarande mu Ntara y’Amajyaruguru mu Rwanda, n’ubwo amategeko y’u Rwanda atabyemera.
Ijwi ry’Amerika ryanyarukiye muri iyo ntara, mu cyahoze ari Ruhengeri, kureba niba abagabo b’aho bagishaka abagore benshi cyangwa niba barabicitseho.
Abaturage baho twaganiriye badutangarije ko uwo muco wo guharika ugenda ucika. Uwitwa Nkurunziza yadutangarije ko ubu nta mugabo ukigereza gushaka abagore benshi bitewe ni uko ikibazo cy’amasambu kigenda kirushaho kuba ingorabahizi. Yongeyeho ko mbere babiterwaga no kugira amasambu menshi kandi magari.
Abaturage bo mu Ntara y’Amajyaruguru badutangarije ko muri rusange na bo batacyeza nk’uko byari bimeze. Uwitwa Twagirimana yatubwiye ko gushaka abagore benshi byajyanaga n’umurengwe kubera ko umuntu yabaga afite ibintu bihagije byo kubaha.
Abategarugori baho twaganiriye, barimo uwitwa Kayitesi, bo ariko badutangarije ko igituma abagabo bo mu Ntara y’Amajyaruguru batagiharika ari ugutinya icyorezo cya SIDA. Yagize ati : « SIDA yateye abagabo ubwoba k’uburyo basigaye bashaka umugore umwe bizeye. »
Abaturage bo mu Ntara y’Amajyaruguru badutangarije ko, ibyo ari byo byose, guharika bitari byacika burundu, ko hari abagishaka abagore benshi bitewe n’uko ubushobozi bwabo butuma bashobora gutunga urugo rurenze rumwe , kandi bakabikora bazi ko amategeko y’u Rwanda atabibemerera.
Guharika biri muri bimwe byatumye intara y’amajyaruguru iturwa n’abaturage benshi umuntu agereranije n’izindi ntara.


text:
Sep 10, 2015 admin Inyigisho zanditse 0
Biblia igaragaza ubwami bune bwagombaga gutegeka isi no gutwara ubwoko bwatoranyijwe n’Imana aribwo ISIRAHELI, mbere y’uko Kristo agaruka kwima ingoma ye no kuba umwami w’amahanga yose. Ubwo bwami nibwo bugaragazwa n’igishushanyo umwami Nabukadineza yarose. “Nuko nyagasani, wabonye igishushanyo kinini kandi icyo gishushanyo cyari kinini cyane, kirabagirana cyane.
Cyari kiguhagaze imbere, kandi ishusho yacyo ikaba yari iteye ubwoba. “Nuko icyo gishushanyo umutwe wacyo wari izahabu nziza, kandi igituza cyacyo n’amaboko yacyo byari ifeza, inda n’ibibero byacyo byari imiringa, amaguru yacyo yari ibyuma, n’ibirenge byacyo byari igice cy’ibyuma n’icy’ibumba. Urabyitegereza ugeza aho ibuye ryaziye ritarimbuwe n’intoki, ryikubita ku birenge by’icyo gishushanyo by’ibyuma n’ibumba, rirabimenagura. Nuko icyuma n’ibumba n’umuringa, n’ifeza n’izahabu biherako bimenagurikira rimwe, bihinduka nk’umurama w’aho bahurira mu cyi, bitumurwa n’umuyaga ntibyagira ishyikizo, maze iryo buye ryakubise igishushanyo rihinduka umusozi munini, rirangiza isi yose.” ( Dan.2:31-35).
Amaguru n’ibirenge by’icyo gishushanyo byari bihagarariye ubwami bwa Roma bwasimbuye ubugiriki, ubuhanuzi bukaba bwarakomezaga bwerekana ko ubwo bwami buzakomereka uruguma rwica, ariko bukazongera kwisuganya bugakomera. Ubwo rero nibwo Uwiteka Imana azahagurutsa ubwami buzamenagura ubwo ngubwo, ari nabwo buzima ubuziraherezo: Ubwami bwa Kristo.
“Nuko ku ngoma z’abo bami, Imana yo mu ijuru izimika ubundi bwami butazarimbuka iteka ryose, kandi ubutware bwabwo ntibuzazungurwa n’irindi shyanga, ahubwo buzamenagura ubwo bwami bwose bukabutsembaho kandi buzahoraho iteka ryose.” (Dan.2:44).
Kubera ko Imana ariyo mugenga w’ibihe byose, tugerageza kwerekana ukuntu ibyo tubona ubu ari indunduro y’ibyahanuwe byose uhereye kera, kandi ko nta kindi gisigaye, ndetse n’abahanga mu by’ubumenyi bw’ikirere bari barerekanye mu bihe byo hambere ko iyi minsi turimo ari iya nyuma. Kuba tubona kugeza ubu igihugu cy’igihangange ari Leta zunze Umumwe za Amerika ntibikwiriye kudutera urujijo, kuko nk’uko twagiye tubisobanura icyo gihugu kigizwe n’abaturage baturutse ku mugabane w’iburayi, biganjemo abayahudi. Iyo kandi witegereje usanga Amerika n’Uburayi bikorana mu nzego nyinshi, ku buryo ntacyo kimwe gishobora gukora kitagishije ikindi inama, ariko ijambo nyamukuru ugasanga ritegerejwe ku bihugu by’uburayi.
Uruguma rwica
Nk’uko twabisobanuye mu nyigisho zabanje, nyuma y’aho ubwami bwa Roma bucikagurikiyemo uduhugu twinshi, hagiye haboneka abategetsi bakomeye bifuzaga kugandura ubwo bwami ngo bwongere bubeho. Muri abo twavuga Napoleon Bonaparte, Benito Musolini, Adolf Hitler, Winston Churchill n’abandi bari bafite mu byifuzo byabo ko habaho igihugu kimwe gihuza uburayi bwose, nyamara kubera gahunda y’Imana, ubwo bumwe bwagombaga kubaho nyuma y’intambara ya kabiri y’isi, bigaragara ko nayo yabayeho muri gahunda y’Imana n’ubwo yapfiriyemo abantu benshi ikangiza byinshi, Bibliya itubwira ko Imana ari umwami ukora ibyo ashatse kuri gahunda ye, kandi ngo nta wamubaza ngo: ” uragira ibiki? “ Abantu benshi bajya bibaza impamvu Imana isohoza imigambi yayo inyujije mu buryo nk’ubwo, ariko Bibliya ifite icyo ibivugaho. “ Yimura imisozi itabimenye, Ikayubikana uburakari bwayo. Itigisa isi ikayikura ahayo, N’inkingi zayo zikanyeganyega.
Itegeka izuba ntirirase, N’inyenyeri ikazitwikira. Ni yo ikora ibikomeye bitarondoreka, Ndetse n’ibitangaza bitabarika. Dore iranyaga, ni nde wayibuza? Ni nde uzayibwira ati ‘Uragira ibiki?” (Yob.9:6-7, 10,12)
“Utonganya Iyamuremye azabona ishyano, kandi ari urujyo mu zindi njyo z’isi. Mbese ibumba ryabaza uribumba riti “Urabumba iki?” Cyangwa icyo urema cyavuga kiti “Nta ntoki afite? 11.Uwiteka Uwera wa Isirayeli, Umuremyi we arabaza ati “Mbese mwangisha impaka z’ibizaza, mukantegekera iby’abahungu banjye n’ibyo nkoresha intoki? Naremye isi nyiremeramo abantu, ijuru nararyibambiye n’intoki zanjye, n’ingabo zaryo zose ndazitegeka.” (Yes.45:9, 11)
Iki gice ku murongo wa 13 nicyo tubonamo Imana ivuga izina ry’Umwami w’umunyamahanga uzategeka mu myaka 200 mbere y’uko yima, ikavuga n’umugambi imuteganyirije. “Mpagurukishije Kuro gukiranuka, kandi nzatunganya inzira ze zose. Ni we uzubaka umurwa wanjye kandi ni we uzarekura abantu banjye banyazwe, adahawe ibiguzi cyangwa impongano.” Ni ko Uwiteka Nyiringabo avuga.”
Uko ubwami bwisuganyije
Nyuma y’intambara z’isi: Iya mbere n’iya kabiri, ibihugu by’iburayi byari byarasenyaguritse ku buryo bukomeye. Ibyo byatumye iby’ Iburengerazuba bishyira iruhande amakimbirane n’ishyari byahoze bibirangwamo, ahubwo bishakira hamwe ukuntu byakwisiganya ngo bizanzamuke. Ibyo byatumye bishyiraho imiryango myinshi y’ubukungu yaje kubyara umuryango w’Ubumwe bw’Ibihugu by’Iburayi.
Nanone kuba mu myaka ya 1980 ubukomunisiti mu bihugu by’Uburayi bw’Iburasirazuba bwarasenyutse, muri za 1990 urukuta rwagabanyaga ubudage bwombi rugakurwaho, byatumye ukwiyunga k’Uburayi kworohera abatekerezaga kugushyira mu bikorwa, ariko nanone byari mu mugambi w’Imana. Igihe amasezerano ashyiraho Umuryango w’Ubumwe bw’Ibihugu by’Iburayi yasinywaga I Maastricht (Hollande) tariki ya 7 Gashyantare 1992 agatangira gushyirwa mu bikorwa tariki ya 1 Ugushyingo 1993, byatumye Uburayi bwongera kugaruka mu ruhando rw’amahanga nk’igihangage cyongeye kwigaragaza nyuma y’imyaka myinshi cyarasenzekaye. Nyamara uko kwishyira hamwe ntibyapfuye kwikora, byagiye bikorwa gahoro gahoro, akenshi wanabirebera kure ukagirango ntacyo bizageraho gikomeye cyane. Dore uko byagenze muri make:
Tariki ya 9 Gicurasi 1950, habayeho itangazo rya Schumana (Schumana declaration). Ministri w’Ubufaransa w’Ububanyi n’amahanga Robert Schumana yashyize ahagaraga gahunda yari yaratekerejwe n’umunyemari w’umufaransa Jean Monet yari igamije guhuriza hamwe ubucukuzi bw’a makara twagereranya na nyiramugengeri n’ubutare. Aho niho mu mwaka wa 1951 havuye umuryango w’Iburayi w’Amakara n’Ubutare (European Coal and Steel Community: ECSC) wari uhuje Ubufaransa, Ubudage, Ubuholandi, Ububiligi na Luxembur.
Tariki ya 25 Werurwe 1957: Amasezerano ya Roma. Ibihugu 6 bigize ECSC byashizeho Umuryango w’Isoko Rusange ry’Iburayi (European Economic Community: EEC) waje gutangira gukora ku mugaragaro muri Mutarama 1958.
Tariki ya 1 Mutarama 1873: Kwaguka kwa mbere k’Umuryango w’Ibihugu by’Iburayi. Ibihugu bitatu byiyongeye ku muryango ari byo Danmerk, Ireland n’Ubwongereza. Nyuma haje kwiyongeraho Ubugereki (1981), Spain na Portugal (1986) na Austria, Finland na Sweden (1995)
Tariki 7-10 Kamena 1979: Abagize inteko ishinga amategeko b’Umuryango w’Ubumwe bw’Ibihugu by’Uburayi batowe bwa mbere. Mbere ibihugu bigize umuryango byari byashyizeho ababihagararira mu nteko.
Tariki ya 7 Gashyantare 1992: Amasezerano y’I Maastrich (Hollande) yahinduye Umuryango w’Ubukungu w’Ibihugu by’Iburayi: EEC wari ugamije ubukungu gusa, uhindukamo umuryango w’Ubumwe bw’Ibihugu by’Iburayi( European Union: EU) ugamije gushyirahamwe mu by’Ubukungu na Politiki, wakoze ku mugaragaro mu mwaka wa 1993.
Mu mikorere yawo, umuryango w’Ibihugu by’Iburayi ugamije kuba igihugu cy’igihangange (The desire for a Superstate) kigomba kuyoborwa n’umuntu w’igihangange (the desire for a superman). Nk’uko byavuzwe na Paul-Henri Spaak wahoze ari Ministri w’Intebe w’Ububiligi akaba yari na Perezida w’Inama Ngishwanama mu Nama Nkuru y’Umuryango w’Ubumwe bw’Ibihugu by’Uburayi mu myaka 50 ishize, yagize ati: “ Icyo dushaka si izindi komite kuko iziriho kugeza ubu nazo ni nyinshi, icyo dushaka ni umuntu washobora gusubiza ibibazo abaturage bafite ubu, akatuzahura mu mworera w’ibibazo by’ubukungu bitwugarije. Icyaduha uwo muntu aho yaturuka hose, twamuhabwa n’Imana cyangwa na Satani, twamwakiriza amaboko yombi.” Nguko uko ikibuga Antikristo azakiniraho cyamaze guharurwa: Azaza yizeza abantu ko aje kubakemurira ibibazo bibugarije kandi badafitiye ibisubizo, bamwegurire ubutegetsi n’ububasha bwose, usuzuguye amategeko ye amwice urubozo, kandi azaba atewe ingabo mu bitugu n’umuhanuzi w’ibinyoma ahatira abantu kumuyoboka mu nyigisho ze.
Kugirango azabashe kugenzura ibikorerwa ku isi byose, ubu hashyizweho gahunda yo gukusanyiriza hamwe no kugenzura ibikorwa byose bikenerwa n’abantu benshi (Global vision), kandi abayobozi b’isi yahanze amaso ibimenyetso by’iminsi ya nyuma Biblia ivuga kurusha uko abitwa akakristo babishishikariye.
2015: umwaka w’umucyo
Inteko Nkuru ya 68 y’Umuryango w’abibumbye (UN) yemeje ko 2015 ari UMWAKA W’UMUCYO.
Bigaragare ko bagerageza kwigana amagambo Imana yavuze ubwo yagiraga iti: Habeho umucyo…umucyo ubaho (Itang.1:3). Yesu nawe yagize ati: “Ni jye mucyo w’isi. Unkurikira ntazagenda mu mwijima na hato, ahubwo azaba afite umucyo w’ubugingo.” (Yoh.8:12)
Intego nyamukuru y’uyu mwaka akaba ari ugukangurira abatuye isi kubaho mu mahoro. Nyamara uyu mwaka watangiranye n’impagarara nyinshi kuruta iyawubanjirije yose.
Paulo yavuze ko mu gihe bazaba baririmba amahoro aribwo bazatungurwa. “Ubwo bazaba bavuga bati “Ni amahoro nta kibi kiriho”, ni bwo kurimbuka kuzabatungura nk’uko ibise bitungura umugore utwite, kandi ntibazabasha kubikira na hato.” (1 Tes.5:3)
Antikristo azi ko umwami w’umucyo yenda kwigaragaza, agerageza kuyobya abantu abagaragariza ko ariwe utanga umucyo, ni nayo mpamvu abakozi be bashyizeho umuryango ILLUMINATI bisobanura ABAMURIKIWE cyanga ABANYAMUCYO twabonye ko bafitanye isano n’ABALUNGI bo muri Afrika nk’uko twabisobanuye mu byigisho byatambutse, intego yabo akaba ari ukwemeza abantu ko aribo soko y’umucyo n’umutekano, kandi benshi mu bafata ibyemezo mu muryango w’abibumbye babarirwa muri abo.
Abana b’ubwami bw’iyi si bari maso kuruta ab’Ubwami (Bw’Imana)
Laurent Fabius
Tariki ya 13 Werurwe uyu mwaka, Ministre Laurent Fabius w’ububanyi n’amahanga mu bufaransa, ari kumwe na mugenzi we John Kerry wa Lete zunze ubumwe za Amerika, yabwiye isi yose imbere y’abanyamakuru ko hasigaye iminsi 500 mbere y’uko haba ikintu gikomeye mu mihindagurikire y’ikirere. Yongeraho ko nihagira ushaka kubikerensa azaba yihenze cyane, kuko azaba ari ikibazo kireba ubuzima bw’abatuye isi. I rero yo ubaze iyo minsi 500 usanga izarangira ejobundi tariki ya 23 Nzeri, kandi biteganyijwe ko ikimenyetso cy’ukwezi k’umutuku (Red moon) kizagararaga bwanyuma tariki ya 28 Nzeri 2015, abantu bakaba bategerejanyije amatsiko kureba uko ibintu bizamera nyuma y’uku kwezi kwa Nzeri 2015
Ubuhanuzi bwa Parravicini
N’ubwo tutagomba guha umwanya munini ubuhanuzi butari ubwa Biblia, nanone tubwirwa ko tugomba kugenzura ibihanurwa byose, kandi ko niba umuhanuzi ahanuye ibintu ntibibe, uwo azaba ari umuhanuzi w’ibinyoma, ariko ko nibisohora, uwo azaba yatumwe n’Uwiteka.
Umugabo Parravicini ukomoka mu gihugu cya Argentine yagiye ashushanya ibyo yabaga yeterswe (psychographies) akanabiherekesha ubusobanuro. Mubyo yeretswe harimo amarorerwa y’I Daesh aho yagaragazaga imitwe y’abakristo yaciwe n’abiyise leta ya Kislamu (Islamic state), kandi byaje gusohora. Nanone uwo mugabo yaje kuvuga ko mu butaka bw’iwabo (Argentine) hazaturuka umupapa uzajya ku butaka bwa Amerika akahasomera misa idahuje na gahunda ya Liturjiya isanzwe iranga Kiliziya Gatorika. Dore uko abivuga mu rurimi rw’iwabo, aho avuga kuri misa papa azasomera I Philadelphie kuya 27/9/2015:
“El papado entra nuevas normas. Lo malo de ayer dejará de serlo. La misa será protestante sin serla y los protestantes serán católicos sin serlo. El papa se alejará del Vaticano en viajes y llegan a América, en tanto la humanidad caerá” Bisobanura ngo: Papa yashyizeho gahunda nshya. Ibyari bibi yabihinduye byiza, misa izaba iy’akirokore kandi itari yo, abarokore bazaba ari nk’abagatolika kandi Atari bo. Papa azakora urugendo rumuvana I Vatikani ajye muri Amerika, ubwo nibwo akaga kazagwira abatuye isi.”
Iminsi mikuru ya kiyuda ifite icyo ivuga
Mu mihindagurikire y’ikirere yagiye iba mu matega y’isi igaragarira abantu, icyagiye kigaragara kikanandikwa cyane ni ibyagaragaraga ku zuba no kukwezi aribyo dukunze kwita ubwirakabiri, kimwe n’imitingito y’isi, kuko n’igihe Yesu yapfiraga ku musaraba habaye ubwirakabiri bwamaze amasaha 3 yose, haba n’umutingito w’isi watumye umwenda ukingirije ahera utabukamo kabiri., ibituro by’abera birakinguka intumbi nyinshi z’abera zari zisinziriye zirazuka. Bava mu bituro.
“ Uhereye ku isaha ya gatandatu haba ubwirakabiri mu gihugu cyose kugeza ku isaha ya cyenda.
Umwenda ukingiriza Ahera cyane h’urusengero utabukamo kabiri, utangirira hejuru ugeza hasi, isi iratigita, ibitare birameneka, ibituro birakinguka, intumbi nyinshi z’abera bari barasinziriye zirazurwa.” (Mat.27:45, 51-53).
Icyo gihe umunsi mukuru wa Pasika wendaga gusohora.
Tariki ya 23/09/2015 azaba ari umunsi mukuru wa kiyuda witwa Yom Kippur ariwo munsi mukuru w’impongano, ari nabwo imyaka 49 izaba ishize Yerusalemu yongeye kugaruka mu maboko y’abisiraheri. . Abagerageje gusobanura ubuhanuzi bwa Dannyeri basanze ibyumweru birindwi bihwanye n’imyaka 49 ibarwa uhereye tariki ya 7 Kamena 1967 ubwo Moshe Dayan, Ministre w’ingabo wa Israeli yatangaga uburenganzira bwo kugaba igitero cyo kwigarurira Jerusalemu.
Ubwo busobanuro bwatanzwe n’umuhanga mu by’imibare n’ubugenge Isaac Newton mu mwaka wa 1733, wahariye imyaka ye ya nyuma mu kwiga no gusobanura ibya Bibliya, ari nawe wavuze ko ubwirakabiri bw’inkurikirabe bune (tetrades) buzaba muri uku kwezi kwa 9/2015 azaba aribwo bwa nyuma.
Abantu benshi bagiye babona amayerekwa n’ubuhanuzi butandukanye ko Perezida w’umwirabura ariwe wanyuma uzategeka Amerika mbere y’uko Yesu agaruka, kandi Obama azarangiza manda ye muri uku kwezi kwa 9.
Icyo gihe kandi biteganyijwe ko Papa Francis ariwe mupapa wa mbere uzageza ijambo kuri kongre ya Amerika, nk’uko byahanuwe n’abantu benshi barimo n’uwo twabonye haruguru..
Umunsi mukuru w’ingando SUKKOT uzaba tariki ya 28/9/2015 ari nabwo biteganyijwe ko hazaba ubwirakabiri bwo mu bwoko bwa Tetrade aho ukwezi gihinduka amaraso ku buryo bitazongera kugaragara muri iki kinyejana, umuntu akaba yakwibaza ikizakurikiraho.
Umwaka wa 50: Yubile
Nk’uko twabivuze, ibyumweru 7 bya Dannyeri bihura na Yubire ya kiyuda SHMITA nk’uko tubisoma muri Biblia.
.“Kandi ujye ubara amasabato y’imyaka arindwi, imyaka irindwi karindwi, iminsi uzamara izabe amasabato arindwi y’imyaka, ari yo myaka mirongo ine n’icyenda.
Maze ku munsi wa cumi w’ukwezi kwa karindwi uzajye uzerereza ihembe barivuze ijwi rirenga, ku munsi w’impongano abe ari ho uzerereza ihembe mu gihugu cyanyu cyose.
Mujye mweza umwaka wa mirongo itanu mu gihugu cyose, murangire abo muri cyo bose umudendezo. Uwo mwaka ujye ubabera uwa yubile, muri wo mujye musubiza umuntu wese muri gakondo ye, kandi umuntu wese asubire mu muryango we.
Uwo mwaka wa mirongo itanu uzababere uwa yubile ntimukawubibemo, ntimukawusaruremo cyimeza cyangwa imbuto z’imizabibu itogoshwe.
Kuko ari umwaka wa yubile ujye ubabera uwera, mujye murya cyimeza yo muri wo muyisoromye. Muri uwo mwaka wa yubile, mujye musubiza umuntu wese muri gakondo ye.
Kandi nugira icyo ugurisha mugenzi wawe cyangwa nugira icyo ugura kuri we, ntimukariganyane.” (Lew. 25:8-14).
Iyi yubire nyuma y’uko abisiraheri bagarutse muri Yerusalemu iteye amatsiko. Ese none iri jwi ry’impanda ryazahura na ryarindi Paulo yahishuriwe akarimenyesha abakorinto ari nayo mpanda Itorero ritegereje? Yesu we yavuze ko ntawe uzi umunsi cyangwa igihe, ariko nanone aratubwira ngo turebere ku mutini, kandi mwibuke ko twabonye ko umutini ari Isiraheri.
“ .Uko imyaka irindwi ishize, uzajye ugira ibyo uhara.
Ubu abe ari bwo buba uburyo bw’uko guhara: umwishyuza wese aharire mugenzi we icyo yamugurije, ntazacyishyuze mugenzi we na mwene wabo, kuko guhara kwategetswe n’Uwiteka kwaranzwe.” (Guteg.15:1)
Ese niba Yubile haba abavanwa mu bubata, abandi bakababarirwa imyenda yabo, muri uyu mwaka ni bande bazababarirwa imyenda yabo ? Ni bande bazavanwa mu bubata? Ese iyi yubire izasiga nta kintu kigaragara kibaye koko ?
Abize amateka y’ubukungu bw’isi bagerageza guhuza buri mwaka wa shmita n’ihungabana rikomeye ryagiye rigarara mu bukungu uhereye 1967, ari nko kugirango Imana ise n’aho ikangura abantu, kandi byose byabaga mu kwezi kwa Nzeli cyangwa mu ntangiriro z’Ugushyingo. Dore bimwe muri ibyo:
1973: Habaye ihungabana ku isoko rya Petroli
1980: Idorali rya Amerika ryarahungabanye bihungabanya ubukungu bw’isi.
1987: Icyo bita Indice Dow Jones ku ivunjisha ry’amafaranga (Bourse de New York) cyaguyeho 22,6 %.
1994: Habayeho icyo bise Krash obligataire aho ivunjisha ry’amafaranga ryahungabanye ku buryo bukomeye.
2001: Ibyihebe byashenye word Trade Center ivunjisha rihiya tita agaciro bikomeye.
2008: Wall Street yafunze imiryango imaze gutakaza agaciro ho 7 %
Ibimenyetso ku zuba, ukwezi n’ibyorezo
“Imana iravuga iti “Mu isanzure ry’ijuru habeho ibiva bitandukanya amanywa n’ijoro, bibereho kuba ibimenyetso no kwerekana ibihe n’iminsi n’imyaka” (Itang.1:14)
Imana yaremye ibinyarumuri bigomba kuba ibimenyetso by’iminsi n’ibihe. Abahanga b’iyi si bafite umwete wo kugenzura ibyo bimenyetso, ariko abana b’ubwami ntibarimo kubigenzura.
Igihe Yesu yabwiraga abigishwa be ibimenyetso by’iminsi y’imperuka, yababwiye ko Isiraheli ari ikimenyetso cy’ibihe bya nyuma, kandi ko ibinyarumuri byo mu kirere nabyo bizareberwaho.
“Bamwe bazicwa n’inkota, abandi bajyanwe mu mahanga yose ari imbohe, kandi i Yerusalemu hazasiribangwa n’abanyamahanga, kugeza ubwo ibihe by’abanyamahanga bizashirira.
Kandi hazaba ibimenyetso ku zuba no ku kwezi no ku nyenyeri, kandi no hasi amahanga azababara, bumirwe bumvise inyanja n’umuraba bihorera. Abantu bazagushwa igihumura n’ubwoba no kwibwira ibyenda kuba mu isi, kuko imbaraga zo mu ijuru zizanyeganyega.” (Luk.21:24-26)
Niba tubonye ko izuba n’ukwezi Imana yarabishyizeho nk’ibimenyetso by’iminsi n’ibihe, tukaba tunafite Ijambo ry’Imana rigenda rituyubora, ni byiza ko tureba neza ibyo bitugaragariza. “Izuba rizahinduka umwijima, n’ukwezi kuzahinduka amaraso, uwo munsi mukuru w’Uwiteka uteye ubwoba utaraza. Kandi umuntu wese uzambaza izina ry’Uwiteka azakizwa.” (Yoel 3: 3-5)
Ibi birasa n’ibivugwa mu byahishuwe nyuma y’imenwa y’ikimenyetso cya 6 cyo mu Byahishuwe:.
“Nuko mbona amena ikimenyetso cya gatandatu, habaho igishyitsi cyinshi, izuba ririrabura nk’ikigunira kiboheshejwe ubwoya, ukwezi kose guhinduka nk’amaraso, inyenyeri zo mu ijuru zigwa hasi, nk’uko umutini iyo unyeganyejwe n’umuyaga mwinshi uragarika imbuto zawo zidahishije, juru rikurwaho nk’uko bazinga igitabo cy’umuzingo, imisozi yose n’ibirwa byose bikurwa ahantu habyo. Abami bo mu isi n’abatware bakomeye n’abatware b’ingabo, n’abatunzi n’ab’ububasha n’imbata zose n’ab’umudendezo bose bihisha mu mavumo no mu bitare byo ku misozi, babwira imisozi n’ibitare bati “Nimutugweho, muduhishe amaso y’Iyicaye kuri iriya ntebe n’umujinya w’Umwana w’Intama. .kuko umunsi ukomeye w’umujinya wabo usohoye kandi ni nde ubasha guhagarara adatsinzwe?” (Ibyah.6:12-17)
Yesu nawe yavuze ibisa n’ibyo igihe yabwiraga abigishwa be ku bigendanye n’ibihe bya nyuma.
“Kandi mu isi hamwe na hamwe hazaba ibishyitsi bikomeye, kandi hazabaho inzara n’ibyorezo by’indwara. Hazabaho n’ibitera ubwoba, n’ibimenyetso bikomeye biva mu ijuru.” (Luk.21:11 )
Mu mateka ya Israel, akenshi Tetrade yahuriranaga n’ikintu gikomeye cyabagaho mu mateka yabo.
Mu mwaka wa 1493 nibwo umwamikazi Isabelle la catholique wategekaga Spain yategetse ko abayahudi bose batemeye kuyoboka idini gatolika bagomba kwirukanwa mu gihugu cye, ababyanze bakicwa. Ubwo nibwo Christophe Colomb n’abo bari kumwe baguye ku butaka bushya aribwo bwaje kwitwa Amerika igihe barimo guhunga bashaka aho kuba.
1948 byahuriranye no gushingwa kwa Leta ya Israeli,
1967 byahuriranye n’intambara y’iminsi itandatu yo kwigarurira Yerusalemu, abantu bakaba bategerejanyije amatsiko kuri iyi yanyuma twitegura mu mpera z’uku kwezi.
Izi nyigisho nazikusanyije mu myaka myinshi namaze nsoma Bibliya nkurikirana n’amakuru atandukanye y’ibyabagaho ku isi nsoma n’ibitabo n’ibinyamakuru byinshi, nkaba narahisemo kubukusanya muri uyu mwaka wa 2015 ariwo mwaka wa yubile ya kiyuda, nkaba narifuje ko igice cyabwo cya nyuma cya sohoka mu kwezi kwa Nzeri hasigaye iminsi mike ngo tetrad yanyuma ibe, turanitegura ikindi gihuhusi cya TSUNAMI (El Nino) tutazi ibyo kizahitana uko bingana. Uwiteka nyir’ibihe akaba ariwe uzi uko bizamera nyuma y’amahano tubona agenda yiyongera. Abifuje ko twabishyira mu gitabo banemeye inkunga zo kugisohora turabashimiye, ariko twabasabye kwihangana hakazajyamo n’ibizaba muri nzeri na nyuma yaho gato, kuko dusanga nabyo kikwiriye kuzajya muri icyo gitabo.
Mwari kumwe n’umugaragu wanyu Pst.NGWABIJE Sylvestre
Umushumba w’Itorero CEPEA
Phone: 0788746317
E mail: syngwa1@yahoo.fr
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Hari imfunguzo ebyiri zo kumenya ubushake bw’Imana ku kibazo runaka:
1) banza umenye impamvu usaba cyangwa vumva wakora ikintu kitari icyo Bibiliya ibuza.
2) banza umenye impamvu usaba cyangwa vumva wakora ikintu gihesha Imana icyubahiro kandi cyagufasha gukura mu mwuka.
Niba ibi bintu bibiri ari ukuri kandi Imana ikaba itarimo gusubiza amasengesho yawe, bishoboka rero ko ubushake bw’Imana kuri wowe, bwo kubona ibyo urimo gusengera. Nyamara, wasanga ukeneye gusa gutegereza icyo kintu nta kurambirwa. Kumenya ubushake bw’Imana rimwe na rimwe birakomeye. Usanga abantu bishakira ko Imana ibabwira mu buryo burambuye ibyo bagomba gukora—aho bagomba gukora, aho bagomba gutura, uwo bagomba gushyingirwa, n’ibindi. Ni gacye rero Imana ibimenyesha abantu mu buryo butaziguye kandi bwumvikana. Imana rero itwemerera kwihitiramo muri ibyo bintu.
Mu Abaroma 12:2 hatubwira ngo: “Kandi ntimwishushanye n’ab’iki gihe, ahubwo muhinduke rwose mugize imitima mishya, kugira ngo mumenye neza ibyo Imana ishaka— ari byo byiza, bishimwa kandi bitunganye rwose.” Icyemezo kimwe Imana idashaka ko dufata, ni icyemezo cyo gukora ibyaha cyangwa kutumvira Ubushake Bwayo. Imana ishaka ko duhitamo ibiri mu bushake Bwayo. None se, wamenya ute ubushake bw’Imana bukureba? Ni wegera Uwiteka cyane kandi ukaba ukeneye by’ukuri ubushake Bwe ku buzima bwawe, Imana izashyira ibyifuzo Byayo mu mutima wawe. Urufunguzo n’ugutegereza ubushake bw’Imana, apana ubwawe. “Kandi wishimire Uwiteka, nawe azaguha ibyo umutima wawe usaba” (Zaburi 37:4). Niba Bibiliya itavuguruza ibi kandi bikaba bishobora kukugirira umumaro mu buryo bw’umwuka, icyo gihe Bibiliya iba iguhaye “uruhushya” rwo gufata imyanzuro no gukurikiza ibyo umutima wawe ugutegeka. Niba mu by’ukuri wifuza ubushake bw’Imana, n’umutima uciye bugufi kandi ufunguriye Imana, Izaguhishurira ubushake Bwayo kuri wowe.
Gotquestions.org


text:
Rwanda : Akarere ka Nyabihu kasuye akarere ka kireye mu rwego gutsura umubano
Abayobozi batandukanye hamwe na njyanama y’akarere ka Nyabihu mu ntara y’iburengerazuba tariki ya 06/06/2012 basuye akarere ka Kirehe mu rwego rwo kureba ibikorwa bihakorerwa, More...
Gakenke : Intore zaguriye imidugudu 27 telefoni zo guhana amakuru mu rwego rwo kwicungira umutekano
Abagabo n’abagore bagize itorero ryo ku mudugudu mu Murenge wa Muyongwe, akarere ka Gakenke bambaye imyambaro y’umweru bararimba ndetse banacinya akadiho bati : « Intore yishakira ibisubizo More...


text:
sam.
23
juil.
2011
1. Nko ku Cyumweru gishize, na none kuri iki cyumweru, Yezu arongera kuduhamagarira kuzirikana ku migani itatu aducira: Umugani w’ikintu cy’agaciro gakomeye gihishe mu murima; umugani w’umucuruzi washakashakaga amasaro meza;n’umugani w’urushundura banaze mu nyanja, maze rugafata amafi y’amoko yose.
2. Yezu arifuza kutubwira ko ubwami bw’Ijuru bufite agaciro gakomeye kandi bukaba ari isaro rihebuje dukwiye guharanira n’imbaraga zacu zose kandi tukabukorera twishimye turangajwe imbere n’urukundo yaje kutwereka uko ruteye n’uburyohe bwarwo. Ushaka kwinjira mu mahoro y’ubwami bw’Imana, ushaka kwinjira mu mpagarike n’ubugingo buhoraho Imana itanga, ushaka kwinjira mu gakiza k’Imana, agomba guhitamo ahisemo kandi akiha Imana rwose nta kureba inyuma. O. Knoch: ni we ugira ati: «Ubwami bw’Ijuru ni amahirwe akomeye kandi atagereranywa yahawe buri wese ku bwa Yezu Kristu waje muri twe. Ubwo bwami ni ubwa bose, yaba umukene yaba umukire. Ni ngombwa rwose kubwitangira wese, umuntu agakora ibishoboka byose kabone n’iyo byaba ari ugutanga ubuzima bwawe».
3. Kumenya rero gushishoza no gukora igikwiye nibyo natwe tugomba gusaba Imana nk’uko Salomoni yabigenje: «Uhoraho Mana yanjye, (…) jyewe w’agasore nkaba ntazi gutegeka, ndi hagati mu muryango witoranyirije, umuryango munini udashobora kubarwa cyangwa kubarurwa, kubera ubwinshi bw’abawugize. Ha rero umugaragu wawe umutirna ushishoza kugira ngo ategeke umuryango wawe, asobanure ikibi n’icyiza.» Buri wese akeneye kubwira Imana iri sengesho kugira ngo hakorwe muri we ibihuje n’ugushaka kwa Nyiringoma.
4. Twibuke ko kenshi kugira ngo tugire ubukungu bw’isi, kugira ngo tugire icyubahiro ngo abandi batwite ibihangange, hari aho umuntu agera akaba yatanga ibyo atunze byose. Niba tuzi duharanira ikuzo ry’isi, rishirana n’ibihe maze rikadusiga amoya mu ntoki, kuki tutasaba Imana ubwenge n’ubushishozi ngo duharanire iby’ijuru bizahoraho kandi bizaduha ibyishimo bisendereye iteka ryose? Pawulo ni we ugira ati: “byose bihira abakunda Imana, ari bo yihamagariye ku bwende bwayo. Abo yamenye kuva kera yanabageneye guhabwa isura y’Umwana wayo”. Twese Imana yaraduhamagaye maze itugira inshuti zayo, igituma tutabibona neza wenda, ni uko hari ibindi duhugiyemo!
5. Mu mugani wa gatatu, Yezu aratubwira umugani w’uruncundura rwaroshywe mu nyanja maze rugafata amafi y’amoko yose hanyuma hakaza kugera igihe cyo kuyatoranya. Yezu arasa n’aho ari aho, areba uko abayahudi batoranyaga amafi, agenewe kuribwa n’abayahudi akitabwaho, ay’umuco wa kiyahudi utemerera abantu kurya akajugunywa. Yezu aducira uyu mugani, arifuza ko twazirikana ku ishira ry’isi ndetse n’ishira ryacu. Ubu ikibi n’icyiza biragendana, inabi n’ineza birwanira mu mitima yacu, ariko siko byahoze kandi siko bizahora. Imana izadutandukanyamo ikibi maze icyiza kituganzemo. Impumuro mbi iturimo Imana izayidukuramo maze impumuro nziza yaduteyemo iganze kandi ikwire. Imana izagaragaza muri twe noneho ukuri nyako, urukundo nyarwo n’ubutabera nyabwo yifuza. Icyo Imana ishaka ni uko tuyitiza imbaraga, natwe tukishunguramo ibituma muri twe habamo amafi mabi akwiye kujugunywa. Yezu mu kurangiza iyi migani arabwira abari aho ati: “Ibyo byose mwabyumvise?” Bati “Yee.” Ese twebwe turabyumva mu by’ukuri?


text:
Namaze igihe kinini nshidikanya Imana, ariko narayibonye! – Chris
Narerewe mu muryango w’Abakristo, kuko iwacu basengeraga mu itorero ry’Ababatisita (Baptist). Nari narijanditse mu biyobyabwenge by’uburyo bwinshi, nkabikora buri munsi. kuva nkiri muto rero, najyaga ndyama nijoro nkabona imyuka mibi (abadayimoni), nkategereza ibitotsi ngo mbone amahoro.
Hashize imyaka myinshi maze kuba ingimbi, ntangira gusenga no kugarura benshi mu nzira y’Imana. Ariko maze kugira nk’imyaka 20, natangiye kwibaza ibibazo byinshi bituma nta kwizera Kristo. Numvaga Data na Yesu baranyanze, nkumva narakomeretse bihagije kuko bamzwe mu bo nkunda bari barapfuye.
Umutima wanjy na wo wari unangiye, nkumva nshaka kubona ikimenyetso gifatika yuko Imana iriho. Kubera gukumbura abo nakundaga bapfuye, natangiye kujya mu bapfumu no mu idini ya Satani… Nari maze kumenyera gukorana n’imyuka mibi, ndetse ndabimenyera cyane.
Icyongeye kuri ibi, nari naragerageje kunywa imiti itandukanye nivura ubwoba no gukuka umutima. Nanyweye imiti ntabasha kurondora, birananirana nsubira ku nzoga n’ibiyobyabwenge. Ntimwakumva uburyo nari umutukanyi uhakana Imana! Niba hari umuntu wari wumvaga yaraciriweho iteka kubera ibyaha bye, ni jyewe.
Namaze imyaka mba jyenyine, nkatungwa n’ibiyobyabwenge amanywa n’ijoro. Umunsi umwe umusore twasangiraga ibiyobyabwenge yaje kumbyutsa ngo muhe ku byanjye kuko we yari yabibuze, ariko nkumva umutima urankubita nanjye ndinangira. Hashize amezi 4 nisanga muri gereza nkuru, naratanzwe na wa mugenzi wanjye.
Gereza yarambabaje cyane, kuko ntari narigeze mfungwa mu buzima. Mu kwezi kumwe namaze ahongaho, nari nararetse itabi, inzoga n’ibindi biyobyabwenge.
Kubera kumva ko nasebye mu muryango no kugambanirwa n’incuti yanjye ya bugufi, nagambiriye kwiyahura nimanitse ku gisenge cya gereza… Aho rero ni ho Ijuru ryatangiriye kwiyerekana mu buzima bwanjye:
Ubwo nari nirambitse jyenyine bagenzi banjye bari mu byabo, nabonye umugabo muremure cyane w’imisatsi myiza, yambaye ingabo mu gituza cye kandi afite inkota mu kiganza cy’iburyo. Yari azengurutswe n’umucyo wera urabagirana cyane, kandi asa n’uhagaze ku nkingi y’ibicu!
Ubwo ni bwo namenye yuko Imana iriho, ariko natashywe n’ubwoba nkomeza kwitegereza uwo mumarayika wansuye. Twararebanye, ntihagira ugira icyo abwira undi. Yari afite amababa atamye ku buryo butangaje, kandi y’amabara atandukanye. Ikintu cyose ku byarangaga uyu mumarayika byari bitangaje. Yari yuzuye agahinda, numva ntewe isoni no guhagarara imbere ye.
Ariko hamwe n’ibyo, byasaga n’aho azi ibyanjye byose. Nta cyo yambwiye, gusa numvaga nshaka kumwumva. Nakomeje kwinangira, sinahindukirira Yesu mara indi myaka itatu. Imana yakomeje kunyiyereka, sinashidikanya ko hari icyo ishaka ku bugingo bwanjye.
Igihe kimwe rero nari ndyamye maze nibaza mu mutima wanjye nti “Yesu, uri uwo uvuga ko uri we?” Bigeze nijoro, nadi nyamye maze icyumba cyose gicura umwijima. Numvise ibuganza bibiri bije biramfata, biransunika ku buryo ntabashaga kuvuga cyangwa guhindukira. Icyo nabashaga kuvuga ni iki ngo “Ndeka mu izina rya Yesu!”
Ibi byatumye uzansunikaga arakara arushaho, ndushaho guterwa n’ubwoba. Nabumbuye akanwa ndavuga cyane nti “Ndakwirukanye mu izina rya Yesu Kristo!” Muri ako kanya, nabashije kweguka mbona ikigabo cy’igikara kibi kirandekuye kiriruka.
Imana Data, Imana Mwana n’Umwuka Wera baragukunda! Uko waba uri kose wowe usoma ubu buhamya. Kuva ubwo namenye yuko hari Imana, kandi ifite imbaraga. Abantu bose nari narayobeje nkoresheje ubwenge bw’isi, ubu ndababwira ko Yesu yakijije ubugingo bwanjye. Nawe Yesu yagukiza, niba ubabazwa no guhenebera musange arakuruhura
[1 Yohana 1:9 “Ariko nitwatuta ibyaha byacu, ni yo yo kwizerwa kandi ikiranukira kutubabarira no kutwezaho gukiranirwa kose.”]


text:
Muri Kaminuza yigenga ya Kigali, ULK, haravugwa ubwumvikane bucye hagati y’abayobozi bayo. Ibyo byatumye ku wa 2 Mutarama 2007 abayobozi ba ULK Kigali na ULK Gisenyi basezera ku mirimo yabo.
Amakimbirane mu bayobozi ba ULK yatewe n’uko Perezida wa ULK, Senateur Rwigamba Barinda, ngo yafataga ibyemezo akabitura hejuru y’abayobozi bayo nta cyo abagishijeho inama. Abo bayobozi basanze ako ngo ari agasuzuguro gakabije, bahitamo kwegura. Ibi twabitangarijwe n’umwarimu wigisha muri ULK utarashatse ko izina rye rishyirwa ahagaragara.
Mu gihe twateguraga iyi nkuru, twagerageje kuvugana kuri telefone na Dr. Kigabo Thomas wayoboraga ULK Kigali, ndetse na Dr Ruboneka Jean wayoboraga ULK Gisenyi, dusanga numero zabo zitaboneka.
Uretse abayobozi bayo basezeye, hari n’abandi barimu 10 bigishaga muri ULK na bo birukanywe ku kazi bitewe n’imikorere mibi, irimo no guha abanyeshuri amanota y’ubuntu.
Twagerageje kubaza perezida wa ULK, Senateur Rwigamba Barinda ibi byose bivugwa muri izi ntangiriro z’umwaka muri kaminuza ayobora, telefone ye igendanwa igasona, ariko tubura udusubiza.
Abanyeshuri biga muri ULK twaganiriye badutangarije ko bizeye ko ririya ari ivugurura ritangiye muri iriya kaminuza, rikazatuma bahabwa ubumenyi nyabwo bukwiye, ntibongere gusuzugurwa n’abiga mu zindi Kaminuza bavuga ko ngo nta cyo biga, ko ULK iba ngo yishakira amafaranga gusa.
ULK yafunguye imiryango mu Rwanda mu w’i 1996. Ni yo kaminuza ifite abanyeshuri benshi mu Rwanda ; za ULK zombi zifite abagera ku 11.407.


text:
Gusenga ni umuyoboro mwiza w’abakristo kuko ari bwo buryo Imana yabashyiriyeho ngo babashe kuganira nayo.
Gusenga nubwo Yesu yabyigishije abigishwa ariko ntibifite umurongo uhamye kuko umuntu wese ashobora kubikora uko Umwuka muyoboye.
Ntibitangaje kuko Yesu yavuze ko hari ibyo Umwuka azadusobanurira naza, ntabwo azadushoboza gusa gukurikiza ibyo Yesu yasize avuze, ahubwo atwigisha n’ibindi byinshi.
Ubundi umuntu usenga yagombye kuba yabiteguye, akabitekerezaho bihagije kugira ngo aze gutamba igitambo kizima, cyera, kandi kikaza gushimwa n’Imana yo mu ijuru.
Niba gusenga ari ukuganira n’Imana, kandi no mubuzima busanzwe ntiwaganira n’umuntu murebana nabi, bigusaba kubanza gushaka umwuka mwiza hagati yanyu cyane noneho iyo ari wowe umukeneye.
Iyi niyo mpamvu natwe mu buzima bwacu bwa Gikristo, mbere yo kwegera Imana, yego ni Data ariko twagombye kubanza kureba neza niba nta nzitizi ziri buze kubamo. Gusa ikiza ni uko Imana ireba mu mutima ikamenya ibyo twibwira ninayo mpamvu ntaho twabasha kuyihisha.
“Niwe ubumba imitima yabo bose, Akitegereza imirimo yabo yose.” Zaburi 33:15
Imisengere yawe yagakwiye kugendana n’uko uri. Ushobora kwigira ku bandi uburyo bwo gusenga, ariko ntubagire ikitegererezo cyawe mu isengesho. Si byiza kwigana isengesho ry’undi muntu.
Ntibikwiye kwihatira gukora ibyo abandi bantu bakora, kandi wumva umutima wawe utabibohokeye. Ntukihatire kwigana isengesho wumvanye undi muntu. Si ngombwa guhora usubiramo isengesho uko waryigishijwe.
Abenshi bababazwa n’uko badasa n’abandi. Akenshi usanga bishimira gukurikiza imihango cyangwa amategeko y’abantu aho gukurikira ubuyobozi bw’Umwuka Wera. Nyamara iyo dukurikiza amategeko y’umuntu, tuba tumushimisha, ariko iyo duteye intambwe mu kwizera tugakurikiza ugushaka kw’Imana, tuba tuyishimisha.
Ntukababazwe n’uko udasenga nka runaka cyangwa udasenga isengesho rireshya n’irya runaka. Mu gusenga, ntukazajye wibanda ku kintu kuko abandi bantu ari cyo bakunda kwibandaho.
Jya ureka Umwuka w’Imana akuyobore aho ashaka. Ukwiye kubwira Imana uko uri, ukayiyereka uwo uri we; utigana abandi.
Ntukicire urubanza kubera ko utavuze ibyo abandi bamenyereye kuvuga mu isengesho. Bibiliya iravuga iti, “Niwe ubumba imitima yabo bose, Akitegereza imirimo yabo yose.” Zaburi 33:15.
Imitima y’abantu ntihuye, jya wereka Imana umutima wawe, aho kuyiryarya mu rwego rwo gushimisha abandi. Mbere yo gusenga ujye ugenzura umutima wawe ubundi uyibwize ukuri, haba muntege nke zawe ndetse no mu bindi uyifuzamo.


text:
Indwara y’umutwe ifata ku buryo butandukanye, abantu nabo bayivugaho mu buryo butandukanye, bamwe bavuga ko barwaye umutwe udakira, abandi bakawurwara rimwe na rimwe, mu gihe hari abandi bavuga ko umutwe ubafata bakababara mu gice kimwe cyo mu misaya cyangwa mu gice cy’ahagana no mu jisho nk’uko urubuga rwa interineti psychologies.com.
Dore zimwe mu mpamvu zishobora gutera ububabare bw’umutwe:
1. Imitsi yo mu gahanga iba itameze neza ndetse no mu gice cy’umutwe.
2. Hari ukubabara umutwe biturutse k’uruhererekane rwo mu miryango(soufrance hereditaire).
3. Ububabare bushobora guterwa no kujya mu mihango kw’abagore n’abakobwa.
4. Umutwe uterwa no guhangayika, umunaniro ukabije hamwe no kubura ibitotsi cyangwa kudasinzira bihagije.
5. Kubabara umutwe kandi bishobora guterwa n’uko ikirere kimeze, cyane cyane nk’iyo hariho izuba ryinshi cyangwa ubukonje bukabije.
Urugero:Umuntu ashobora kubabara umutwe bitewe n’umwanya munini amaze ku zuba ryinshi cyangwa se ari mu bukonje bukabije.
6. Ikindi umutwe ushobora kuba kimwe mu bimenyetso by’ubundi burwayi. Urugero: Malariya, indwara y’umuvuduko ukabije w’amaraso, indwara y’amaso n’izindi.
Imyororokere
Ibintu 6 bishobora gutera uburwayi bw’umutwe
Indwara y’umutwe ifata ku buryo butandukanye, abantu nabo bayivugaho mu buryo butandukanye, bamwe bavuga ko barwaye umutwe udakira, abandi bakawurwara rimwe na rimwe, mu gihe hari abandi bavuga ko umutwe ubafata bakababara mu gice kimwe cyo mu misaya cyangwa mu gice cy’ahagana no mu jisho nk’uko urubuga rwa interineti psychologies.com.


text:
Ku wa Kabiri tariki ya 25 Ukwakira 2016, ni bwo Niyitegeka Saidi yatawe muri yombi nyuma y’amakuru yatanzwe n’abaturage bavuga ko ashobora kuba ariwe watwitse inzu iherereye mu Kagari ka Kanserege, mu Murenge wa Gikondo aho Itangishaka Monique bivugwa ko ari mushiki we basangiye se yari atuye.
Iyo nzu Itangishaka yari atuyemo yahiye saa cyenda n’igice z’ijoro ryo ku wa Kabiri rishyira ku wa Gatatu, tariki ya 25 Ukwakira 2016.
Umuvugizi wa Polisi mu Mujyi wa Kigali, Spt Hitayezu Emmanuel yemereye IGIHE ko uwo Niyitegeka Saidi yatawe muri yombi aho acyekwaho gutwika inzu yari ituwemo n’umugore babyaranye.
Yagize ati “ Tukimara kumenya ko hari inzu yahiye byabaye ngombwa Polisi ihita ijyayo isanga koko yahiye, ariko noneho duhabwa amakuru y’uko harimo abantu babiri barimo Itangishaka n’umukozi we ku buryo ako kanya byadusabye guhita tujya kuri CHUK aho barwariye dusanga bamerewe nabi.”
Gusa Itangishaka yaguye mu bitaro bya CHUK ku gicamunsi cy’ejo ku wa Kabiri ndetse n’umukozi we akaba ariho arwariye bikomeye.
Spt Hitayezu yongeyeho ko polisi yahise itangira iperereza ita muri yombi Niyitegeka Saidi bitewe n’amakuru atandukanye yari yahawe agaragaza ko ariwe ushobora kuba yaratwitse iriya nzu.
Yanemeje amakuru avuga ko Itangishaka yari yarabyaranye na Niyitegeka agira ati "Nibyo bivugwa ko babyaranye umwana ariko icyo gihe inzu ishya uwo mwana ntiyari ahari."
Niyitegeka Saidi aramutse ahamwe n’icyaha cy’ubwicanyi yahanishwa igifungo cya burundu nk’uko biteganywa n’ingingo ya 140 yo mu gitabo cy’amategeko ahana ibyaha mu Rwanda.


text:
Uwimana Rose, umufasha wa nyakwigendera Senateri Mucyo Jean De Dieu yifurije umugabo we kujya mu ijuru aherekejwe n’imirimo myiza yakoze nk’uko yari yakundaga kubimubwira.
Mu mihango yo guherekeza bwa nyuma nyakwigendera Senateri Mucyo Jean De Dieu yitabiriwe n’abantu benshi, abatanze ubuhamya bose barase ubutwari n’ubugwaneza bwa nyakwigendera bamusabira kuruhukira mu mahoro.
Uwimana Rose umufasha wa nyakwigendera mu buhamya bwe mu misa yo kumusabira, yavuze ko ashimira Imana yari yaramugeneye umugabo mwiza wamukundwakazaga. Yavuze ko umugabo we nyakwigendera Mucyo yari yaramwijeje ko azajya mu Ijuru.
Ati "Ndabanza gushimira Imana cyane kuba yarampaye umutware mwiza. Yampaye umugabo w’amahoro wankunze akantetesha kandi akenshi singire icyo muburana. Twajyaga tuganira ku bintu bijyanye n’Imana cyane kuko yarayikundaga akambwira ati umva Mama Thierry, niba ijuru ribaho nzarijyamo, none ndashima Imana cyane ko yamwakiriye.”
Uwimana yifurije umugabo we kujya mu Ijuru aherekejwe n’imirimo myiza yakoze ati:”Yari imfura mu mfura, yicishaga bugufi ku bantu bose, agakunda igihugu agakunda bose adatoranyije, ibyo ni bimwe mu byamuranze. Igendere uruhukire mu mahoro abawe twese tuzaguhoza ku mutima kandi tuzagukumbura imirimo yawe myiza niguherekeze ikugeze mu ijuru kwa Jambo iwabo wa twese.”
Abana n’umugore ba nyakwigendera Mucyo Jean De Dieu
Abana ba nyakwigendera uko ari bane Mucyo Thierry, Mucyo Clement, Mucyo Kelly na Mucyo Herve bavuze ko kubura umubyeyi bibabaza kandi ko nabo byababaje cyane, by’umwihariko kuri Papa wabo Mucyo wabareze neza.
Mucyo Jean De Dieu wari umusenateri mu Nteko Ishinga Amategeko y’u Rwanda umutwe wa Sena. Yitabye Imana tariki ya 3/10/206 anyereye ku madarage azamuka agana mu biro bye.
Abana ba nyakwigendera ubwo basohokaga muri kiliziya yitiriwe Regina Pacis i Remera.


text:
Zimwe mu ngero zerekana umumaro wo gusenga
Ubusanzwe hari imirimo myinshi abantu bakorera Imana mu nsengero cyangwa no mu buzima busanzwe kandi yose myiza Imana izayibahembera nisanga barayikoranye urukundo. Iyo witegereje ukuntu abantu bakunda kugaragara muri kamere zabo hari ubwo bibatera gupfa zimwe mu nshingano zo mu nsengero, icyakora inyinshi ni izituma bagaragara. Usanga abantu bapfa kuyobora, kubwiriza, kuririmba imbere, ariko ntawe ndumva wapfuye n’undi gusenga. Ntekereza ko ari uko gusenga bikorwa mu mwiherero w’ubikora n’Imana ye.
Satani ntapfa gukundira abantu ko basenga kuko azi neza imbaraga zibamo, abashuka kurwanira indi mirimo kandi ntabereke ko barimo gushira gahoro gahoro niba batongeyeho gusenga. Gusenga ni itegeko ku bantu kuko ibituma basenga birahari, ikindi Yesu yasabye abigishwa be gusenga ngo batagwa mu moshya, satani rero ntiyatuma usenga kandi ashaka ko ugwa mu moshya.
Imana isure umuntu wese imwibutse umumaro wo gusenga n’imbaraga zibamo twongere tubikunde tuzanesha, umuririmbyi yaravuze ngo ntiducogore gusenga kugeza ubwo Yesu azaza.
Dore zimwe mu ngero zigaragaza umumaro wo gusenga:
1. Amasengesho yongera igihe cyo kubaho. Mwibuke iby’umwani Hezekiya. Yesaya 38:1-5
2. Amasengesho arazura. Ibya Lazaro benshi barabizi hamwe n’izindi ngero nyinshi. Yohana 11: 38-40, ibya Tabita witwaga Dorukasi, gusenga Bizana ubuzima ahari urupfu.
3. Amasengesho arakiza. Mwibuke wa murwayi wo ku kidendezi utari ufite umujugunya mu mazi yihindukije. Yohana 5:1-8
4. Amasengesho yagura imbago. Mwibuke ibya Yabesi 1 Ingoma 4:8-9
5. Amasengesho arahumura. Mwibuke Barutimayo. Mariko 10: 46-52
6.Amasengesho akiza abadayimoni. Mwibuke wa muhungu wari urwaye igicuri. Yesu yabwiye abigishwa be ati bene uwo ntavanwamo n’ikindi uretse gusenga no kwiyiriza ubusa. Mariko 9: 14-29
7. Amasengesho atuma dusubizwa. Mwibuke Hana uko yari amerewe. Bageze naho bamwita umusinzi. 1 Samweli 1:19-20
8. Amasengesho aragabura. Mwibuke Eliya yihishe iruhande rw’akagezi Kereti. Yanywaga amazi yako, ibikona byategetswe kujya bimugemurira. 1 Abami 17:1-5
9. Amasengesho atuma Imana iduhishurira ibihishwe byayo. Ijambo rirambwira ngo : Ni ukuri Uwiteka Imana ntizagira icyo ikora itabanje guhishurira abagaragu bayo Amosi 3-7
10. Amasengesho atuma Imana yisubiraho ku bihano yarigiye gufata. Mwibuke iby’ I Neneve. Yona 3:1-10
11. Amasengesho atuma Imana iduha umurongo ngenderwaho. Ezira yatumiye Abalewi abategeka kwiyiriza ubusa bayoboza Imana inzira. Ezira 8:21-23
12. Amasengesho atuma Imana iduhindurira amazina. Yakobo yakiranye na Malayika w’Imana hanyuma imuha izina rya Israyeli Itang 32:23-29.
Bene Data twongere gukunda gusenga, nimureke twongere amasengesho muri iyi minsi mike dusigaje kubaho kuri iy’isi. Umwami Imana adushoboze.
Nshuti bavandimwe abakunda gusenga iyo utekereje ku mumaro wo gusenda ni ukuri usanga ari ibintu byagutse! Urushaho kubikunda kuko hari ubwo umuntu asenga ntabone ibyo yifuzaga ako kanya bitewe ni ibyo asengera ariko kandi hari ho abagabo bo kubihamya ko amasengesho akora! Rero ntagucika intege gusenga biragutse. Yesu ajye adushoboze!


text:
Nyanza: Abaturage basanga byinshi biba byahizwe mu mihigo bigerwaho
Abaturage batandukanye bo mu karere ka Nyanza baratangaza ko imihigo yiyemezwa n’abayobozi imyinshi muri yo igerwaho gusa bakanagaragaza ko hari bike biba bikeneye kuba byakosorwa.
Ibi babitangaje kuri uyu wa mbere tariki 02/06/2014 mu gihe haburaga umunsi umwe ngo akarere ka Nyanza gakorerwe isuzuma ry’imihigo n’Intara y’Amajyepfo mu gikorwa giteganyijwe kuba kuri uyu wa kabiri tariki 3/6/2014 mu cyumba cy’inama cy’aka karere.
Ibyo abaturage biyemerera ko biba byagezweho kandi ku mpamvu z’imihigo iba yiyemejwe n’abayobozi batandukanye bo mu nzego z’ibanze harimo ikorwa ry’imihanda ihuza imirenge n’indi mu rwego rw’ubuhahirane ndetse n’imigenderanire.
Kuri ibyo bikorwa hiyongeraho ibyumba by’amashuli arimo ay’uburezi bw’ibanze bw’imyaka 9 na 12 n’ibindi bizamura ubukungu ndetse n’imibereho myiza yabo hatibagiranye ibikorwa remezo nk’ibigo nderabuzima, amasoko n’ibindi.
Mu kwemeza ko imihigo hari icyo ibamariye bamwe mu baturage bo mu karere ka Nyanza babivuga bagira bati: “ Imibereho myiza yacu yarushijeho kwiyongera kuva aho abayobozi batangiye gukorera ku mihigo kandi igakurikiranwa neza ko ishyirwa mu bikorwa’
Icyakora nubwo aba baturage bavuga ko ibyinshi ari ibiba byagezweho ku rundi ruhande umwe muri bo utashatse ko amazina ye atangazwa yabwiye itangazamakuru ko abishyura ubwisungane mu kwivuza bakiri bacye ukurikije uko mu nzego z’ibanze ziba zabyiyemeje mu mihigo.
Yagize ati: “ Mu nzego z’imidugudu usanga ibintu biba bitagenda neza ariko hejuru bo bibwira ko nta kibazo kiriyo niyo mpamvu abayobozi bakwiye kujya bagirira ingendo hasi mu baturage bakajya kureba ko ibivugwa bijyanye n’ingiroâ€
Kuva mu mpera z’icyumweru gishize mu karere ka Nyanza hatangiye imyitegura yitegura isuzuma ry’imihigo rizakorwa n’intara y’amajyepfo aho buri mukozi w’Akarere yatangiye kwisuzuma yegeranya raporo ndetse akabisanisha n’ibikorwa byakorewe abaturage buri wese yabonesha amaso akabyibonera mu gihe yaba ashatse kubisura.
Muri ibyo bikorwa ibyinshi bishingiye ku buhinzi n’ubworozi ndetse no kongera ibikorwa remezo bigiye biri hasi mu mirenge.
Iyo hasuzumwa iyi mihigo y’Uturere n’imirenge haba hitawe kukureba  ibikorerwa abaturage ndetse n’amaraporo avuga ibiba byakozwe aho buri cyiciro gihabwa amanota hakurikijwe uko cyihagazeho mu bireba n’ishyirwa mu bikorwa ry’imihigo mu gihe runaka kiba cyafashwe.
Mu byo bagenderaho hasuzumwa imihigo bishingiye ku nkingi enye leta y’u Rwanda yihaye birimo imiyoborere myiza, imibereho myiza y’abaturage, Ubutabera n’ubukungu.


text:
Uri uwo Imana ivuga ko uriwe Pastor Viva
Imwe mu ntwaro satani yicishisha abantu benshi, Ni uguhumanya ibitekerezo byabo,bagatangira kwiyaturaho amazina mabi agendanye n’icyo umubi ashaka kubagira cyo, akabibagiza abo Imana yabagize bo.
kenshi iyo uri mubikomeye,satani aba ashaka ko wiyaturaho, amagambo atari meza, ariko nguhitiyemo amagambo 12 wakwiyaturaho, agaheza satani umwuka,akamwereka ko Uzi agaciro kawe, wisobabukiwe!
Kandi ururimi rwanjye ruzavuga gukiranuka kwawe umunsi wire, Kuko abashaka kungirira nabi bakojejwe isoni, bamwajwe_Zab71:24
Uwiteka niwe mwungeri wanjye sinzakena, andyamisha mu cyanya cy’ubwatsi bubisi anjyana iruhande rw’amazi adasuma asubiza intege mu bugingo bwanjye anyobora inzira yo gukiranuka kubw’izina rye. Zaburi 23.1-3
Nzi yuko ushobora byose Mana kandi nta kibasha kurogoya imigambi yawe yose. Yesaya 42:2. Kugeza ubwo nzapfa sinzikuraho kuba inyangamugayo Yobu 27:5
Naho nanyura mu gikōmbe cy’igicucu cy’urupfu sinzatinya ikibi cyose kuko ndi kumwe na we. Inshyimbo ye n’inkoni ye ni byo bimpumuriza Zaburi 23:4. Kuko yantegeye ugutwi, ni cyo gituma nzajya mwambaza Nkiriho_Zab116:2
Mutima wanjye subira mu buruhukiro bwawe, kuko Uwiteka yakugiriye neza
Zab 116:7. Kuko Umwami Mana izantabara ni cyo gituma ntamwara, ni cyo gitumye nkomera mu maso hanjye hakamera nk’urutare kandi nzi yuko ntazakorwa n’isoni kuko mfite unsindishiriza. Yesaya 50:7
Gukiranuka kwanjye ndagukomeje ntabwo nzakurekura, ntabwo umutima wanjye uzagira icyo unshinja nkiriho Yobu 27:6. Nuko nanjye ndiruka ariko si nk’utazi aho ajya, nkubitana ibipfunsi ariko si nk’uhusha_1Kor9:26
Izina ry’Uwiteka ni umunara ukomeye, Umukiranutsi awuhungiramo, agakomera_imig18:10. Ni ukuri kugirirwa neza n’imbabazi by’Uwiteka bizanyomaho iminsi yose nkiriho, nanjye nzaba mu nzu y’Uwiteka iteka ryose
Zaburi 23:6
Ubuhanuzi bw’ukuri k’ubuzima bwawe ni ijambo ry’Imana, kandi Umuhanuzi Mukuru k’ubuzima bwawe ni wowe ubwawe. Bigire umuco kwiyaturaho ibyiza byo mu ijambo ry’Imana, nibyo bizatuma urushaho kuba uwo Imana ikwita,kurusha kuba uwo abantu bakwita bashingiye kubyo babona
Pastorviva.pcm@gmail.com
POWER OF CHANGE
MINISTRIES


text:
Ijoro ry’Ubunani ryaranzwe n’ibyishimo bidasanzwe ku banya Kigali (Video & Photo)
Mu ijoro ryo ku itariki ya 31 Ukuboza rishyira tariki ya 1 Mutarama 2017, Mu Mujyi wa Kigali habaye ibirori bitandukanye bisoza umwaka, byagaragaza ibyishimo n’umunezero abantu binjiranye mu mwaka wa 2017.
Ibi birori byabimburiwe n’amasengesho mu nsengero zitandukanye abantu bashima Imana ko yabarinze mu mwaka wa 2016, ikaba inabafashije gutangira uwa 2017 mu mahoro no mu mutekano.
Nyuma y’amasengesho abantu bakomeje bagana ahantu hatandukanye habereye ibirori, bajya kwifatanya n’abandi mu birori bisoza umwaka wa 2016. Imihanda yari itatse amatara agaragaza ko ari ibihe by’ibirori.
Saa sita z’ijoro abantu bari bamaze kugera ahabereye ibirori, cyane cyane mu busitani bwo kuri KCC, ndetse no muri Kigali Convention Center, ibirori bibimburirwa no gucana ibishashi by’ibyishimo, bigaragaza ko umwaka urangiye abantu batangiye undi.
Nyuma y’ibi bishashi by’ibyishimo , ibirori byakomeje abantu baridagadura barabyina baranywa baranarya.
Umuhanzi The Ben Ufite igitaramo cya East African Party kuri iki cyumweru, yasogongeje abakunzi be mu gitaramo yakoreye muri Hotel Villa Portofino iherereye i Nyarutarama
Reba video igaragaza ukuntu ijoro ru’Ubunani ryari ryifashe mu Mujyi wa Kigali:


text:
Muhanga : Abakoze neza barashimirwa abandi bagasabwa kwikubita agashyi
Kuwa Kabiri taliki ya 15 Ugushyingo,2014 nibwo Hizihijwe umunsi w’umuhizi mu karere ka Muhanga, aho abayobozi bitwaye neza kurusha abandi bashyikirijwe ibihembo kandi banahabwa impanuro zo gukomeza kongera More...
Rwamagana: Abayobozi b’utugari basabwe gufatanya n’abaturage gusigasira umutekano
Inama y’umutekano yaguye y’akarere ka Rwamagana yateranye kuri uyu wa Gatatu, tariki ya 14/05/2014, yasabye abanyamabanga nshingwabikorwa b’utugari tugize aka karere kuba maso bagafatanya More...
Kayonza: Umuyobozi mushya w’akarere ushinzwe imibereho myiza y’abaturage ngo yiteguye kuba umugaragu w’abaturage
Uwibambe Consolee uherutse gutorerwa kuba umuyobozi w’akarere ka Kayonza wungirije ushinzwe imibereho myiza y’abaturage ngo yiteguye kuba umugaragu w’abaturage kugira ngo inshingano yahawe More...
Rwanda : Abikorera bifuza kugira ababahagarariye muri njyanama z’Uturere
Iki cyifuzo cyagaragajwe n’abikorera bahagarariye abandi bo mu Turere twa Huye, Gisagara, Nyaruguru na Nyamagabe bari bateraniye i Huye ku wa 21 Kanama, 2012. N’ubwo icyari kibateranyirije hamwe kwari More...
“ Kuzindurwa no gutora imfabusa ntaho bitaniye no gucumuraâ€- Abanyamadini
Nyuma y’uko abanyamadini bo mu karere ka Nyanza bahawe amahugurwa na komisiyo y’igihugu y’amatora biyemeje ko bagiye gufasha iyi komisiyo kurandura icyo bise umuco mubi wo kuzindukira ku biro More...
Rwanda | Abayobozi b’ibanze barasaba polisi kutabatererana mu kurwanya ibiyobyabwenge
guhashya ibiyobyabwenge birasabba ubufatanye bw’inzego zose Abayobozi mu nzego z’ibanze, cyane cyane abayobozi b’imidugudu baravuga ko batagishoboye guhangana n’abacuruza ibiyobyabwenge More...
Intumwa z’u Burundi zashimye ibikorwa u Rwanda rumaze kwigezaho.
Mbarubukeye Severain (Imbere ibumoso) waje ahagarariye intumwa z’u Burundi. Intumwa z’u Burundi ziri mu rugendoshuri mu karere ka Nyamagabe zashimye ibikorwa by’iterambere akarere ka Nyamagabe More...
Abayobozi b’uturere barasabwa gushyira mu bikorwa ibyo baba baremeye gukora
Minisitiri w’ubutegetsi bw’igihugu arasaba abayobozi b’uturere kujya bashyira mu bikorwa ibyo baba baremeye gukora byose nta na kimwe basize inyuma kuko byose bifitiye akamaro abaturage. Tariki More...
Rwanda | Leaders urged to collaborate with residents.
All Sector Executive Secretaries must improve their coordination mechanisms if they are to effectively serve residents at the grass root levels. The leaders were asked to let residents play a major role in More...


text:
Burya ibishishwa by’indimu bigira akamaro gakomeye ku mubiri
Ibishishwa by’indimu nubwo benshi bakunda kubijugunya, nyamara byuzuyemo intungamubiri, enzymes n’ibindi binyabutabire bifitiye akamaro gatandukanye umubiri wacu. Hari ubushakashatsi bumwe na bumwe bwerekana ko binakize cyane ku ntungamubiri kurenza indimu ubwayo.
Ibishishwa by’indimu byuzuyemo vitamin C, calcium, potasiyumu ifasha mu kuringaniza umuvuduko w’amaraso, limonene, ikinyabutabire kirinda kanseri ndetse n’ibindi ibirinda n’ibisohora uburozi mu mubiri ndetse n’izindi ntungamubiri zifasha umubiri.
Akamaro k’ibishishwa by’indimu ku buzima
Bifite ubushobozi bwo kurwanya bagiteri
Ubushakashatsi bwakozwe n’ikigo cy’abongereza kivuga ku byerekeye imiti, cyatangaje ko amavuta aboneka mu gishishwa cy’indimu afite ubushobozi bukomeye bwo kwica mikorobe. Aya mavuta afite ubushobozi bwo kwica imiyege, bagiteri na virusi. Ibi bivuze afasha mu kurwanya ibicurane, ibibazo mu gifu bituruka kuri mikorobe kimwe n’ubundi bwandu bwose buturuka kuri bagiteri.
Bituma igogorwa rigenda neza
Ibishishwa by’indimu bifasha mu igogorwa, bigabanya gutumba n’ibyuka uba wumva mu mara. Ibinyabutabire byitwa limonene biboneka cyane mu gishishwa bifasha mu kugabanya ikirungurira, ifasha kandi mu kugabanya kugaruka kwa aside yo mu gifu, ikongera uburyo amara agenda, bityo ibiryo bikanyura neza mu rwungano ngogozi.
Bigabanya igipimo cya cholesterol mu maraso
Ibishishwa by’indimu bifasha mu kurinda ibyago byo kwandura indwara z’umutima. Bimwe mu binyabutabire biboneka mu bishishwa by’indimu bifasha mu kugabanya igipimo cya cholesterol iyo ubishyize mu byo urya byawe.
Bifite ubushobozi bwo gusukura no gusohora uburozi mu mubiri
Ibishishwa by’indimu bikungahaye cyane ku birinda n’ibisohora uburozi (antioxidant) mu mubiri bifasha mu kurinda uturemangingo fatizo (DNA) kuba twakwibasirwa na kanseri. Kimwe mu binyabutabire biboneka mu gishishwa cy’indimu, mandarine cg se pamplemousse/grapefruit bigabanya kwangirika k’uturemangingo biturutse ku mirasire.
Birinda bikarwanya diyabete
Ibishishwa by’indimu birimo PolyMethoxylated Flavones (PMF) ubushakashatsi bwerekanye ko bifasha mu kurinda diyabete no gutuma umusemburo wa insulin ukora neza. Ibi bishishwa kandi bigabanya urugero rw’ibinure na cholesterol, bizwiho gutera ibibazo bitandukanye nka diyabete n’umubyibuho ukabije.
Ibishishwa by’indimu bikoreshwa bite?
Ushobora kubikuzaho intoki ku ndimu cg se udukoresho twabigenewe (zester).
Ufata ibyo bishishwa ukaba wabivanga n’imitobe ugiye kunywa cg yogurt cg ukaba wabyongera kuri salade zitandukanye.
Icyitonderwa
Ni ngombwa gukoresha indimu nzima kandi zahinzwe mu buryo busanzwe. Indimu zihinzwe kijyambere ziba zarakoreshejweho imiti itandukanye ishobora kuba irimo ibindi binyabutabire byakwangiza ubuzima.
Niba ufite ikibazo cya kalisiyumu nke mu mubiri, cg utubuye mu mpyiko ni ngombwa kubanza kugisha inama muganga mbere yo kuba wakoresha ibishishwa by’indimu.
ushobora no kubivanga muri Salade
source:umuti


text:
Nimuze dutabaze ijuru
1 Samuel 11: 1-9
Imana ntabwo icura nk’umugore ushaje.
Imirimo ya Yesu ntabwo yarangiye igihe yazamukaga arenga ibicu
Data arakora kugeza na n’ubu
Imana ntabwo ari ingome ahubwo ikunyuza mu mibabaro kugira ngo niguha umugisha uzorohe, uzafashe n’abababaye.
Aho wajya hose Imana itakinguye ntacyo wabona kuko Nawomi yagiye i Mowabu ahunze inzara; agezeyo asanga naho agiye ariko bimeze ariko guma mu murwa niho uzabonera kugira neza kw’Imana
Ntabwo Imana yacuriye kuri runaka komeza uyigirire icyizere.
Hari ibintu Imana ijya ihereza abantu baba bugufi bwayo
1 Samuel 11: 1-9
"Nahashi Umwamoni arababwira ati"Niba mwemera ko mbanogora amaso y’iburyo tuzasezerana, mbihindure igitutsi ku Bisirayeli bose."
Abakuru b’i Yabeshi baramubwira bati"Ube uturetse iminsi irindwi, kugira ngo dutume intabaza zigende igihugu cya Isirayeli no mu ngabano zacyo zose. Nuko niharamuka habuze uwo kudutabara tuzagusanga."
Nuko intabaza zijya i Gibeya kwa Sawuli batekerereza abantu ayo magambo. Abantu bose batera hejuru n’ijwi rirenga, bararira.
Nuko babwira za ntabaza bati"Muzabwire ab’i Yabeshi y’i Galeyadi muti ’Ejo ku gasusuruko muzatabarwa.’ " Nuko intabaza zirara zibibwira ab’i Yabeshi baranezerwa. "
Imana yakoresheje Sawuli ngo atabare abantu b’ i Yabeshi y’ i Galeyadi
Hari igihe Imana iguteza ibibazo kugirango ikubone. Zaburi 83: 17
"Wuzuze mu maso habo ipfunwe ry’igisuzuguriro kugira ngo bashake izina ryawe Uwiteka."
Imana izaboherereze intabaza
Imana izarengere ingingo zanyu mwe kuzanogorwamo amaso mu buryo bw’umwuka
Ese ntamuntu wadutabara; twahawe iminsi irindwi yo gutabaza nitudatabarwa muzadukuremo amaso
Hari Imana itabara
Ejo ku gasusuruko tuzatabarwa
Satani afite gahunda yo kutugota; kudukuramo amaso ariko Imana izadutabara ejo kugasusuruko
Imana iboherereze ubutabazi mu izina rya Yesu, Amen
Ibihe byiza
Ev Muvunyi Hypolite


text:
Bashumba mbafitiye ubutumwa! Pastor Desire
Akenshi abashumba ntibabonera umwanya imiryango yabo bitewe n’ uburyo bita ku mukumbi baragijwe, ariko ijambo ry’Imana rivuga ko udashobora kwita ku muryango we atabasha kuyobora itorero ry’Imana.
Hari ikintu giherutse kunkora ku mutima:
Ejo nakoze isabukuru y’imyaka 9 y’igihe naherewe ubupasiteri. Muri iyo myaka nayoboye abantu barenze 2000; nasezeranije abandi ntibuka umubare; nabwirije ubutumwa bwiza abandi ntibuka umubare..., ariko muri abo bose nta wibutse kunyifuriza isabukuru y’igihe maze ndi umugaragu wabo abyibwirije ahubwo byageze saa sita ntangira gutanga udufoto tw’umunsi wisengerwa ryacu abantu babona kubyibuka.
Umwana wacu wa 2 w’ imyaka 10
Ikintu cyankoze ku mutima ni uko umwana wacu muto w’imyaka 10 yabwiye nyina ati "Bishoboka bite ko papa agira isabukuru nta mpano abantu bamuhaye, nta gateau n’abantu ayoboye uko bangana?"
Amandazi yampayeho impano
Ahita agenda agura amandazi asaba nyina icyo apfunyikamo arakibura ariko aragergeza ashaka ibahasha yandikaho "Joyeux Anniversaire" (Isabukuru nziza). Yavuye mu cyumba cye araza aryama mu buriri bwacu abwira nyina ati "Papa nataha unkangure muhe impano."
Agafoto k’ Isabukuru yohereje akoresheje telephone ya Maman we
Ubwo yari yiherereye akora agafoto muri telephone ya nyina arakanyoherereza ku manywa. Ntashye nasanze aryamye turaryamana mu gitondo azinduka ampa impano.
Numvise binkoze ku mutima kuko n’ubwo nari natinze gutaha nagiye kubwiriza.
Nize ibintu byinshi, numvise nigaye umwanya mpa urugo rwanjye, nibuka ko hari igihe nzasaza abantu bose bazagenda bakansiga kuko ntakibasha kubakorera, ngasigarana n’ umuryango wanjye kandi hari igihe ntabahaga umwanya uhagije ku bw’umurimo nkora unsaba kwita ku mukumbi umwanya munini.
Nasoza ngira nti: "Bashumba, kuyobora umukumbi ni byiza ariko twite no ku miryango yacu."


text:
ariko ko asihan yarumukobwa muzima kubura urukundo RWA gatsinzi nibyo byamuhahamuye nukuri nimundebere ukuntu asigaye yitwara.gatsinzi we ubanza waramuryoherezaga ikagera my bwonko.gusa mbona asihan atariwe ahubwo yarahungabanye
ariko ko asihan yarumukobwa muzima kubura urukundo RWA gatsinzi nibyo byamuhahamuye nukuri nimundebere ukuntu asigaye yitwara.gatsinzi we ubanza waramuryoherezaga ikagera my bwonko.gusa mbona asihan atariwe ahubwo yarahungabanye
Hhhhhhhh cykze asina banza yariyarasariye igisumiz wallah hhhh ngo bamuhanire indirimbo ngo gooms kuko rero uzik ariwoe yashyize hanze umv rider numuhanzi knd agomba kuririmba ibyo ashaka byose bagiye guhana bahana woe udutesha gaciro abakobwa wiywoambika ubusa umukobwa ukuze nkawe knd uranashaje woe icynzicy ubure kwitonda ukabona uwo ubana nawe rider yagezeyo shaa ntakir level yawe..nyway rider iyubakire urugo avuge woe wiyubakire tuu uriya twese twamunyijijem ijisho ahubw nt
.imwari gushobokana numushyuho yifitemo rider Imana ikomeze ikwihere urugo rukomeye
Here,emera bakumazemo Ubuntu barakujugunya,reka gutesha undimwana umutwe yiyubakire urugo, naho ibyokumutega iminsi,aho waribeshye, emera hanze bakubone kuko niwowe wabihaye!!!!!!!
Abanyamasengesho dusengere abari bacu bareke kwishyira kukarubanda nkuyu mubona yakubaka urugo koko atarenganyije gatsinzi
Ubundi abantu bibeshya ko bakunda kandi nta bushobozi babifitiye! I.ana yonyine niyo yadukunze naho ibyabantu ni emotions qui prennent led homes et les femmes quand des occasions she presentent! Iyo occasions zirangiye buried were asubira ukwe.
Ubundi abantu bibeshya ko bakunda kandi nta bushobozi babifitiye! I.ana yonyine niyo yadukunze naho ibyabantu ni emotions qui prennent led homes et les femmes quand des occasions she presentent! Iyo occasions zirangiye buried were asubira ukwe.
ariko ubundi riderman wowe wamuretse akaguma agasara wenyine kwariwowe umwiteza ntiyakabaye anakuvugisha kuko ntimuri murwego rumwe uriya numusazi twese tumaze kumumenya
ahubwo asinat we gwino nkwigirire umugore ureke kwita kubimereye nahundi uzatuma ntanundi uzabona
Muze mureke ntacyo bizagutwara.ibyo ninkawawundi ubura ibyo atuka inka ati dore urwo rucebe rwayo.kd nanone ashobora kuba arwaye.
Ariko Asinah yaretse kugumya kubuza amahoro uriya mugabo koko? ese niba yarabenzwe niyihangane kdi abyakira natere umutwe ahandi areke gusebya uwo muryango
uyu mukobwa yataye umutwe abantu bafite ubumenyi mukwita kubahungabanye bamufashe rwose! ngo migeprofe ko atatabaje iyumuco yambarubusa se!
Yewwwe nimukasine nyine ninjiji nka adele mukasine
Asinah uri umusazi nimba umusore hari imyifatire yakubonyeho ntimunyure ntibyari gutuma ababarira murukundo yabonye umwari ubereye urugo kandi umunyuze.Reka gusebanya ahubwo nuwagukundaga atakwanga ukabura byose nkingata imennye
Ariko uziko uwo mwari arikwanjyiza umuryango kweri nukuntu nabonye yiyandarika
Hazima uwigeze kwaka izo ni inkovu zarwo.
uwomukobwa yarasaze bazamujyane indera areke gutesha umutwe abandi bana bamuveho babyare baheke agume mumandazi ayomba gusa
Rider man mufashe kumujyana indrea kuko mumategeko ntacyo byamara
Arikouriya mukobwa arasetsa nonese nibwobwambere yabona umusore yangumukobwa nonese nibaweyarabonyumwiza byarigutuma atajyakumusa ubushuti ngoniwowe sha ahubwo uriyamukobwa niwe uzaseba kukondikubona bidafatika pee ye muko ihanganepe urikobona ga tsinzi yareka agasaro ngoniwowe nizina rye......


text:
Mu gitondo cyo kuri uyu wa 21 Nyakanga 2016, ni bwo abaturage batanze amakuru ko ababyeyi b’uwo mwana bagiye kumushyingira hanze atabishaka kandi adakwije imyaka. Abo babyeyi bakaba bafashwe mu gihe umugabo wamushakaga yari amaze gufata.
Umwe mu babyeyi b’uyu mwana, Habimana Maulidi, avuga ko gusabwa k’umwana we yabihatiwe n’umugore we kuko ngo yari yabyanze, ariko akomeza kubimucengezamo kugeza aho abyemereye.
Uyu mugabo yemeza ko uwashakaga umukobwa wabo yari yarafashe irembo ariko akavuga ko bazabisubiza.
Ati “Ibintu byo kurambagiza umwana w’umukobwa w’iwanjye byaje bintunguye nari nabyanze umugore akomeza kubincengezamo ndabyemera. Umugabo yaraje afata irembo yazanye amasuka n’amajerekani, ariko nabishaka tuzabimusubiza ubu nabivuyemo umwana na we yarabyanze avuga ko ashaka kwiga.”
Nubwo Kigali Today yashatse kuganiriza Nikuze Amina, nyina w’uwo mwana, akabyanga, biravugwa ko ari we wari ushigikiye ko umwana wabo arongorwa ataruzuza imyaka y’ubukure, ndetse bigakekwa ko yaba yarafashe inkwano y’ibihumbi magana ane.
Irankunda Egenie ushinzwe inama y’igihugu y’abagore mu Kagali ka Kamashangi, yavuze ko ababyeyi b’uyu mwana bashobora kuba bari bagiye guhohotera uyu mwana kubera irari ry’amafaranga, dore ko na we atari akeneye kuva iruhande rw’ababyeyibe kubera ko akiri muto.
Ati “Twabimenye mu gitondo tubatumizaho mu kagari ariko batubwira ko bakiriye inkwano y’amajerekani n’amasuka, ariko bavuga ko biyemeje kubisubizayo. Uwo muntu bari bagiye kumushyingiraho bavuga ko ari uwo muri Kenya n’umwana ntamuzi, ni ryarari ry’amafaranga gusa.”
Uyu mwana w’imyaka 16 bari bagiye gushyingira yiga mu mwaka wa 1 w’amashuri yisumbuye, naho ababyeyi be bafungiye kuri sitasiyo ya Polisi ya kamembe.
Ibitekerezo ( 9 )
Abobyayi nihohoterwa babahanepe?
Ariko se ko nshimye guhanwa kw’abo babyeyi gito, uwo muryango w’abana usigaranye na de? Cg se n’uwo mwana abaye uwa nde? Murebe neza ko nta bindi bibazo bizakomerera uwo muryango.
Ariko bisuzumanwe ubushishozi. Hari ubwo n’umukobwa yigira ikirara ari muto ugasanga arusha na nyina kuba umugore bikarutwa n’uko yagenda basi akabana n’umugabo. Ubundi se igitumye agira 16years akiri muri senior one cyo ni iki kweli? Ubu abri senior one ufite myinshi 13 kuko yatangiye p1 afite 7years. Nawe asuzumwe ibye ntibisobanutse
rwose aba ni ababyeyi gito umubyeyi akikuraho umwana utarageza igihe ngo ni amafaranga biragayitse
bahanwe cye rwose.agahinda kuwo mwana ndakumva kuko nange mpanganye nikibazo nkicyo cyo kujyanwa muri nigeria ariko nange nimbo bikomeje nziyambaza inzego zumutekano.
oya rwose ntabwo bidukwiriye nkabanyarwanda
Mbega ibintu bibabaje!! koko tugiye guhindura abana bacu ibicuruzwa? uburenganzira bw’ umwana nibwubahirizwe abo babyeyi bahanwe.kandi ndashima abo baturage batanze amakuru.
Koko, nukuri ntabwo nsabye ngo muhanywe ariko nibura mujyanwe mw’itorero mugororwe byazabagirira akamaro!
bashyikirizwe ubutabera kuko icyo ni icyaha cyo guhohotera umwana no kumuvutsa uburenganzira bwe ndetse abantu nkabo batanga umwana wabo ataregeza imyaka y’ubukure babitondere wasanga batanga nababandi( human trafficking).


text:
Ubundi akenshi kurangiza vuba ntibiba ari indwara. Gusa, biba bishobora kugira ingaruka ku mibanire y’uyu mugabo urangiza vuba n’umugore we. Icyo biba bisaba ahangaha rero, ngo ni ukumenya gutinza ukurangiza kwawe kugirango ubashe gusangira ibyishimo byawe n’uwo muri kumwe.
Ariko se kurangiza vuba bivugwa ryari?
Ibitabo bitandukanye birimo The Journal of Sexual Medecine hamwe na Premature Ejaculation and Men Orgasmic Disorder bigaragaza ko kurangiza vuba bivugwa iyo umugabo atabasha kuyobora (contrôler) ukurangiza kwe, nyuma yo gukora imibonano inshuro nyinshi kandi azikorana n’umugore umwe, cyangwa se abagore badahinduka. Ibi bikaba bimubaho kuva yatangira gukora imibonano mpuzabitsina bwa mbere. Hakaba nanone ubwo bavuga kurangiza vuba biziyeho (éjaculation précoce secondaire) ha handi noneho umugabo ashobora kuba yarangirizaga igihe abishakiye, ariko nyuma y’igihe runaka agatangira kuzajya arangiza atabanje kubitekerezaho cyangwa se kubiyobora. Bikamutungura. Ibi ngo bikunda kubaho nyuma y’uko umugabo ahura n’ibintu bimutesha umutwe cyangwa se bimuhangayikishije bikomeye.
Niba bikubaho si wowe wenyine
Iki ni ikibazo gisangiwe n’abagabo benshi cyane hirya no hino ku isi. Aho ngo 1/3 cy’abagabo bajya kureba aba sexologues, usanga ari ababa bafite iki kibazo. Mu kubisuzuma, ngo basanze benshi muri aba bagabo bafite ikibazo cyo kurangiza vuba baba babiterwa n’umujinya mwinshi bagira, isoni nyinshi se, cyangwa nanone agahinda gakabije ; cyane cyane ko noneho na kimwe cya kabiri cy’abagabo barangiza vuba usanga bihamya ikosa ryo kuba bataryohereza abo babonana.
Ku bagikora imibonano bwa mbere rero, nta mpamvu yo guhangayika ngo wasanga ndangiza vuba bitewe n’igihe wamaze. Ngo ni ibisanzwe ko ku mibonano ya mbere umugabo arangiza vuba kubera ko umubiri we n’ubwonko biba bitaramenyera ibyo byiyumvo bishyashya uterwa no gukora imibonano mpuzabitsina. Icyo rero uba ugomba gukora, ni ukwirinda guca iya bugufi ahubwo ukita cyane ku gutegurana kuko aribyo bizatuma umenyera imibonano bityo bikazagufasha kujya wiyobora mu bijyana n’igihe cyo kurangiriza.
Icyo ugomba kumenya igihe urangiza vuba
Niba ushaka gucika ku kurangiza vuba, birasaba ko wumva ko ushaka kubikora koko, kandi n’uwo mubonana nawe akiyemeza kubigufashamo. Bitabaye ibyo ntacyagerwaho.
Ikindi ni uko ugomba kugira ikizere ko uzageraho ugashobora kwiyobora, kurangiza vuba bigahagarara, kuko iyo nta kizere ufite biba birangiye. Gukora imibonano bisaba ko mu mu mutwe haba hifitiye ikizere. Iki kizere ugomba kukihingamo, ubifashijwemo n’umugore wawe, bitabaye ibyo ni ngombwa kureba muganga kugirango abigufashemo.
Ikindi ugomba kumenya kugirango kibashe no kuguha ikizere, ni uko kurangiza vuba bidaturuka ku bumuga ubwo aribwo bwose bw’umubiri. Umugabo aba ari muzima.
Iyi sensibilité yo ku mutwe w’igitsina itera umugabo kurangiza vuba, ugomba kumenya ko nayo ishobora kugabanyuka cyangwa se guhinduka.
Kurangiza vuba si ikosa ryawe, ahubwo ni ikimenyetso cy’uko umubiri wawe ukora neza.
Ubwo twavugaga ko umugore yabigufashamo, ahangaha humvikana ko ikiganiro ari icy’ingenzi cyane. Umugore ashobora kuba ariwe utangira kubivugaho kubera ko wenda wowe byakunaniye ahubwo uhora ubyigunganye, utekereza uko abifata, akaba yakubwira ko mushaka uko mubigenza kugirango nawe yishime, kandi akwereka ko icyo kibazo atari ikosa ryawe kandi ko bitamubuza gukomeza kugukunda cyane. Kugira umuntu nk’uwo ukumva kandi ushaka kugufasha iruhande rwawe, nabyo birafasha cyane.
Ntugomba gutinya na rimwe icyo uwo mwabonanye akuvugaho niba udafite umugore mwashakanye, ahubwo ugomba guhora wiyumvisha ko uzabigeraho byanze bikunze.
Icyo wakora
Dore rero imyitozo wagerageza gukora kugirango urebe ko wakira kurangiza vuba. Iyi myitozo ni igufasha kwiyobora. Kandi icyo uyobora si uguhagarika gusohora kuko bidashoboka, ahubwo icyo iyobora ni niveau y’ibyishimo ugeraho, ibyo byishimo bikaza gutuma amasohoro ahita atangira kwisuka. Naho iyo yatangiye kwisuka bwo, ntabwo uba ukibihagaritse biba birangiye :
1. Ugomba kugerageza kutanyunya igitsina gabo n’amatako kuko aribyo byerekeza ku kurangiza. Ibi ukabikora ugerageza kumenya niveau y’ibyishimo ugeraho bikagusunikira guhita urangiza
2. Umugabo ufite iki kibazo cyo kurangiza vuba yakagombye gukoresha exercices cyangwa se udusiporo duto imitsi ye iba hepfo y’igitsina, kuko bimufasha kumenya ko iyo mitsi cyangwa se iyo mikaya ihaba kandi akamenya n’uburyo bwo kuyikoresha mu gihe cy’ibyishimo.
3. Kugerageza kumenya ahantu hamutera ibyiyumvo cyangwa se ibyo akora bimutera ibyiyumvo bimuganisha ku kurangiza, kugirango atazongera gutungurwa no kubona arangije atabitekerejeho.
4.Umugabo nanone ngo ashobora kuba yakora imyitozo imifusha kwimenya no kwikontrola, urugero nka Yoga, bizamufasha kumenya cya gihe aba agiye gusuhora bityo bikamubashisha kwokontorola (se contrôler)
5.Kwikinisha nacyo ni bimwe mu bishobora gufasha umugabo kwimenya kugirango acike ku kurangiza bimutunguye, ariko ibi ngo bigasaba ko atabikora agambiriye kurangiza gusa nk’uko aba ariyo ntego y’abagabo benshi bikinisha, ahubwo agambiriye kumenya uko bimugendekera igihe ibyishimo bizamutse bimuganisha gusohora, n’uburyo yabyitwaramo kugirango abe abicubije gato maze akomeze ibyo yarimo.
Hari n’izindi techniques zagiye zivumburwa n’abahanga.
* Uwitwa Seemans yavumbuye technique maze iza gutsindagirizwa na Masters na Johnson bayita squeeze : aha ngo umugabo igihe yumva ibyishimo bitangiye kuzamuka bimusunikira kurangiza, acira isiri umugore baba barabyumvikanyeho mbere y’igihe, ariko kandi akabikora bitararenga inkombe, noneho wa mugare ngo akamufatira munsi y’umutwe w’igitsina akahakomeza. Uku kuhafatara nta kandi kamaro gakomeye hafite, ahubwo ngo ni nko gufasha umugabo kubona ko koko yamenye ko agiye kurangiza, bityo bikamufasha gukomera ku cyemezo cye cyo gutinza kurangiza. Aramutse abivuze byarenze inkombe, icyo gihe biraza nta kabuza.
* Undi witwa Kaplan we yahimbye uburyo bwitwa Stop and Go : Aha ho ni uguhinduranya uburyo umugabo yiyumva, ndetse rimwe na rimwe agasa n’ubihagaritse mo gato, byose akabikora akurikije uko yumva ibyishimo birimo bimuzamukana. Ahangaha umugabo asabwa kwibanda ku byiyumvo bye, hanyuma yakumva bigiye kumucika agacira isiri uwo bakorana imibonano maze bose bagahagarikira rimwe ibyo bakoraga ntihagire unyeganyega. Hanyuma yakumva yongeye kwimetriza (se maitriser) bakongera bagakomeza ibyo bari barimo.
*Iyi ibi byose rero bigeragejwe ntibikunde, kwa muganga baba bashobora kugira imiti baguha yagufasha, les antidépresseurs, ariko kubera ko usanga imiti hafi ya yose igira ingaruka ku muntu, biba byiza kubanza kugerageza ibindi, kandi byaba ngimbwa kuyifata, ukayifata wayandikiwe na muganga.
Mu kurangiza, ibuka ko igihe cy’imibonano mpuzabitsina ari igihe gituje, kizihiza, gihuza abantu babiri mu ibanga ryabo, kandi kikaba n’igihe cyiza cy’akaruhuko. Si byiza rero kukinjiramo uhangayikishijwe no gukorera umuntu mu buryo bunaka utabashije. Ibuka ko akenshi kurangiza vuba biterwa no kwinjira. Pénétration. Nyamara hakaba habaho ubundi buryo bwinshi cyane butandukanye ushobora gukoreramo umuntu imibonano kandi akizihirwa utiriwe winjira. Ibyo byose rero ushobora kubigerageza ariko icyo gikorwa mukakirangiza mudaciwe intege no kurangiza vuba.
Emma-Claudine


text:
"Gusharira kose n’uburakari n’umujinya n’intonganya, no gutukana hamwe n’igomwa ryose bibavemo. "(Efeso:4:31)
Gusharira, umujinya n’uburakari byombi Bibiliya ibigaragaza nk’icyaha, cyangiza urukundo n’imibanire y’abantu ndetse kibangamira no gukura ko mumwuka.
Kutihana ibi byaha biteza agahinda Umwuka Wera , biha Satani urwaho mu buzima bwawe, bituma umucyo wawe uhinduka umwijima imbere y’abandi(ubuhamya),byangiza ubumwe bw’umubiri wa Kristo.
I. Uko Imana ibona gusharira, n’uburakari n’umujinya.
a.Umujinya :Ni igikorwa gihutiyeho gishyira hanze ubugome bwari by his be mumuntu bishingiye kukwikunda kwe, guhabanye no gukunda Yesu.
(Abagal 5:19-20; Abakol. 3:8; Yakobo1:19-20)
b.Gusharira hamwe usanga muri Bibiliya zo muzindi ndimi bitwa ishyari: nabyo bifitanye isano n’umujinya, byo kandi bikagaragaza ukutemera ko byose biva ku Mana mu buzima bwawe, ukumva abantu batabona ibyo ubagezaho, imbaraga zawe uba wakoresheje bataziha agaciro...
Ibi nonabyo bikaba kugaragaza ubuzima bw’iyiringira mucyimbo cyo kwiringira Imana[ "Akanwa kabo kuzuye ibitutsi n’amagambo abishye." Abaroma3:14] kandi bizana guhumana[ "Mwirinde hatagira umuntu ugwa akava mu buntu bw’Imana, kandi hatagira umuzi wo gusharira umera ukabahagarika imitima abenshi bagahumana" Abaheb12:14]
II.Bamwe bagerageza gusobanura impamvu z’umujinya wabo bati:
Imana nayo yararakaye (Kubara 25:4) ndetse na Yesu nuko (Mariko 3:5) kubwibyo nanjye ndakaye ntakibazo.
Nyamara wibuke ko Imana Yera wowe utari uwera. Kwera kwayo, gukiranuka, urukundo, kubonera, bigumaho nigihe yafushye (Kuva20:5),irakaye (2 Ingoma28:11), ihora (Rom. 12:19).
III.Zimwe mu ngero zo muri Bibiliya Ku ngaruka z’umujinya
A. Kayini, mumujinya we , yishe murumuna we. Ingaruka zabyo yahindutse igicamuke n’inzererezi (Itangiriro 4:5-8,11-12)
B. Simiyoni na Lewi bari abanyamujinya, bakagira umujinya w’umuranduranzuzi bituma bazanira imiryango yabo umuvumo(Itangiriro49:5-7)
Umujinya uzana umuvumo no mumuryango nubwo abantu baba bawutekereza nk’icyaha gito, nyamara bakibagirwa ko uwufite aba ntarukundo keretse urwe ubwe wenyine.
C.Sawuli yararakaye kugeza ubwo yashatse kwiyicira umwana we.(1Samwel20:30-33), umujinya wibagiza umuntu nuwo yabyaye akumva ariwe wabaho wenyine. D.Yona yararakaye anabwira nabi Umuremyi we ngo kuko atarimbuye i Niniwe (Yona4:1-11)
E.Simoni kubera ishyari no kwikunda yumva ibyiza byose bitaba kubandi byaba ibye bibyara yashatse kugura impano y’Imana amafaranga.
Ibi byose biratwereka uburyo umujinya, uburakari, ishyari no gusharira byose bifitanye isano kandi ari icyaha kibi Imana yanga urunuka. Kandi kubera ko kibanza kwihisha mu mutima gisohoka ntarutangira kuburyo kiba gifite imbaraga umuntu atabasha gutegeka ndetse we ubwe bigatuma cyabyara ibindi byaha byinshi.
"Ariko none mwiyambure ibi byose: umujinya n’uburakari, n’igomwa no gutukana, kandi ntihakagire amagambo ateye isoni aturuka mu kanwa kanyu."(Abakolosayi3:8)
Pastor Jean Jacques Karayenga


text:
Ubu buryo bwatangijwe ku mugaragaro mu Karere ka Musanze, ku wa 6 Nzeri 2016, bwiswe “Building Permits Management Information System, BPMIS”, bukaba bugiye kugeragezwa mu mijyi yunganira Kigali uko ari itandatu.
Abasaba ibi byangombwa bazajya begera umukozi uzaba ubishinzwe ku biro by’Akarere abigishe inzira banyuramo cyangwa bagane muri za Cyber Café buzuze ibisabwa maze bishyure bakoresheje ‘mobile money.’
Buje mu gihe abaturage bavugaga ko serivisi bahabwa zigenda buhoro kubera ubwinshi bw’ababa bazikeneye bikabakerereza ndetse bamwe bakanavuga ko haba harimo ruswa.
Ntawenanze Hamimu yagize ati “Njye nasabye ibyangombwa ahantu hatandukanye ariko ahenshi narasiragijwe bikabije kandi wabonaga ko hari abo bakiraga mbere n’ubwuzu kuko baziranye, abandi bakabisabira kuri telefone batiriwe bagera aho bitangirwa.”
Ikigo cy’Igihugu gishinzwe imyubakire kivuga ko ubu buryo buzakemura ibibazo birimo isiragira ry’abaturage na ruswa ivugwa muri uru rwego kandi buzafasha mu kubika amakuru yizewe.
Umugenzuzi ushinzwe iyubahiririzwa ry’amategeko no kugenzura imyubakire n’ibipimo ngenderwaho muri Rwanda Housing Authority, Haruna Nshimiyimana, yagize ati “Ubu buryo buzaca ibyo gusiragiza abaturage na ruswa kandi buzajya bubika amakuru ku buryo bwizewe.”
Umunyamabanga wa Leta muri Minisiteri y’Ibikorwa remezo,Christian Rwakunda, yasabye abakeneye kubaka bose ko babikora hakurikijwe igishushanyombonera, hirindwa akajagari ndetse n’ibihombo bahuraga na byo mu gihe bubatse ahatarateganyijwe.
Yagize ati “Ubu buryo bufasha kugena no kumenya neza ahemewe kubaka.Bizakuraho imbogamizi zose n’ibihombo mu gihe hubakwaga hadakurikijwe igishushanyombonera.”
Yakomeje asaba abazafasha abaturage mu kubona ibyangombwa byo kubaka ko bazirinda ko ubu buryo bwagaragaza imikorere idahwitse n’izindi nenge.
Imijyi itandatu yatoranyijwe ngo yunganire Kigali ni Musanze, Rubavu, Muhanga, Huye, Rusizi na Nyagatare.
Ishyirwa mu bikorwa ry’ubu buryo bwo gusaba no gutanga ibyangombwa byo kubaka hakoreshejwe ikoranabuhanga, Leta y’u Rwanda ibuterwamo inkunga na Banki y’Isi.


text:
Yavukiye muri Uganda muri District ya Kasese mu Burengerazuba bwa Uganda ku itariki ya 15 Ugushyingo 1996. Avuka mu muryango w’abana batandatu, abakobwa batatu n’abahungu batatu akaba umuhererezi mu muryango.
Jolly n’umuryango we batuye i Kanombe mu Mudugudu wa Rwimbogo, AKagari ka Rwinyange Mu Murenge wa Nyarugunga mu Karere ka Kicukiro. Asigaranye nyina gusa, kuko se yitabye Imana Jolly akiri muto.
Miss Mutesi Jolly yasobanuye ko iyi myaka amaze ku Isi ayifata nk’umuhigo ukomeye yesheje kuko hari byinshi yakoze bikamuhira nyamara agitangira guca akenge yarabonaga bitazamushobokera.
Yavuze ko ‘kera hari byinshi kera numvaga ntazishoboza, numvaga hari ibyo ntazageraho ariko Imana yarabikoze nabigezeho. Ni igihe cyo gusubiza amaso inyuma nkareba ibyo nakoze neza hanyuma n’ibyo nakoze nabi nkabikosora’.
Mutesi Jolly kandi yemeza ko mu gihe cyose amaze ku Isi yize byinshi birimo kumenya kwihangana, guha abantu bose agaciro buri wese mu rwego rwe gusa by’umwihariko ngo ‘yamenye ko nta muntu wigira ahubwo ubufatanye n’abandi ari byo bigeza umuntu ku iterambere.’
Nyuma yo gutorwa, Miss Jolly yahawe ibihembo bitandukanye birimo imodoka ya Suzuki SX4 ifite agaciro ka miliyoni 15 z’amafaranga y’u Rwanda, ndetse n’umushahara w’amafaranga ibihumbi 800 buri kwezi.
Mu mishanga yari afite atorwa harimo no guteza imbere ubukerarugendo, igikorwa ahamya ko yatangiye afatanyajie na RDB nk’uko yabitangaje ubwo yasuraga Pariki y’Igihugu ya Nyungwe kuwa 4-5 Ugushyingo 2016 muri gahunda ya “Tembera u Rwanda”
Icyo gihe yagize ati “Nari nsanzwe mfite umushinga wo guteza imbere ubukerarugendo mu gihugu imbere, nagiye muri ririya tsinda kugira ngo mbe urugero ku bandi […] No mu minsi iri imbere hari ibindi bikorwa mfite bizamfasha kwereka ababishaka ibyiza bitatse igihugu, bazajya biyandikisha hanyuma bahitemo aho tujyana urugendo rukorwe.”
Biteganyijwe ko kandi azitabira irushanwa rya Nyampinga w’Isi rizaba mu Kuboza 2016 (Miss World 2016), ku nshuro ya 65 kuko ryabaye bwa mbere mu 1951. Ni ku nshuro ya mbere u Rwanda ruzaba ruryitabiriye.


text:
Mu bihe bishize hakunze kuvugwa umuco wo gukopeza abanyeshuri ibizamini mbere y’uko bikorwa, rimwe na rimwe ugasanga biteje umwuka mubi mu banyeshuri babaga batabibonye.
Ubwo yatangizaga ku mugaragaro ikorwa ry’ikizamini cya Leta gisoza amashuri abanza mu Rwunge rw’Amashuri rwa Sainte Famille, kuri uyu wa Kabiri, tariki ya 1 Ugushyingo 2016, Munyakazi yavuze ko iki kibazo kitazigera kigaragara, gusa ngo n’uwo byagaragaraho yabihanirwa.
Yagize ati “ Natanze ubutumwa bwihariye ku bijyanye n’icyo kibazo. Icya mbere icyo bavuga ko ari ugukopeza bitewe n’itegurwa ry’ibizamini n’uburyo bikurikiranye, n’umutekano usesuye, biragoye cyane kuvuga ko byakorwa. Hari ababikoraga ari ukurangaza abana, rimwe na rimwe babishakamo amaronko, ariko dufatanyije na polisi y’igihugu twavuze ko abana babanza kumenya ko ibyo ari ibibatesha umwanya, icya kabiri n’uwo byagaragaraho wese yahanwa by’umwihariko kuko ibyo ari ibintu tudashyigikiye. Nabizeza ko ibyo ntabiriho, nta n’ibyo muzumva kuko twafashe ingamba zikomeye zo gukumira icyo ari cyo cyose cyagaragaramo uburiganya cyangwa se ibyo gukopera ibizamini."
Munyakazi yasabye abanyeshuri bari gukora ibizamini kwigirira icyizere biyumvamo ko bashoboye, ndetse ko n’igihugu cyabo kibari inyuma.
Yagize ati “Ubutumwa bwa mbere ni ukubabwira ko bageze kuri uru rwego bashoboye kuko kugira ngo umwana atangire umwaka wa mbere agere aho agera mu mwaka wa gatandatu anemererwe gukora ikizamini cya leta, ubwabyo byakabaye bimushyiramo icyizere cy’uko ashoboye. icya kabiri ni ukumva ko twese tubari inyuma nk’ubuyobozi bw’igihugu, ababyeyi, abarezi babo. Bose bakoze ibyo bashoboye bityo nabo iki ni cyo gihe cyo kubishyura babagaragariza ko ibyo babakoreye na bo hari byinshi bagiye kubaha. Nababwiye ko bakwiye kwitwara neza mu bizamini kuko nubwo baba bagiye kubazwa, hari n’uburere bwiza baba bagomba kugaragaza.”
Yavuze kandi ko abanyeshuri bari bifitemo imyumvire y’uko batsinda batatsinda mu ishuri bagomba kwimuka bakaba bakora n’ibizamini bya leta, ngo ibyo ni ukwibeshya bitewe n’uko umunyeshuri uzajya wemererwa gukora iki kizamini ari uzaba agaragaza ubushobozi bwo kugikora.
Ati "Ntabwo dushobora kurera umwana tumutegura kuzamujyana ku isoko, ngo twumve ko ari utsinda n’utsindwa azakomeza, hariho amabwiriza agena umwana ushoboye, niyo mpamvu aba bana baje hano gukora ibizamini ni uko bujuje ibyangombwa bibemerera gukora ibizamini. Umwarimu wamureze niwe wenyine ugomba kugena niba umwana akwiye kwimuka cyangwa se niba akeneye gufashwa akaba yasibira. Uwo niwo murongo mugari ntabwo tureka abana ngo bazakora ibizamini batsinda, batsindwa ntabwo ibyo ari ko bimeze. Hagomba kwimuka ushoboye, ukora ikizamini ni uwateguwe neza."
Minisiteri y’Uburezi yatangaje ko mu mashuri abanza umwaka ushize wa 2015 abanyeshuri bakoze ibizamini bya Leta bari 168 290 uyu mwaka bakaba ari 194 679. Biyongereyeho 26 389 bingana na 16%, abakobwa biyongereye kuri 13%, abahungu biyongera ku kigero cya 19%.
Mu bindi Minisiteri y’Uburezi yakoze mu korohereza abana gukora ibizamini bya leta mu buryo bunoze, harimo ibyo kongera umubare w’ibigo byakorerwagaho ibyo bizamini mu rwego rwo korohereza abaturukaga kure y’aho bari bubikorere ndetse ngo n’amasaha ikizamini gitangiriraho afasha umunyeshuri uturuka kure gato gukora ikizamini yamaze kuruhuka.